भोजपुरी के भाषिक अस्मिता के उद्घोषक डॉ. उदय नारायण तिवारी – Hum Bhojpuria\nआचार्य पांडेय कपिल हमार साहित्यिक गुरु रहल बानी। पटना प्रवास के दौरान ( 1996 -2000 ) उहाँ से निकटता बढ़ते चल गइल। पटना छोड़ला के बाद उहाँ के हमार अभिभावक के भूमिका में भी रहीं। 2005 में हमरा शादी में उहाँ का सपरिवार रेणुकूट आइल रहीं।2नवंबर 2017 के उहाँ के निधन भइल त हम पटना पहुँचल रहीं। अंतिम भेंट ओकरा डेढ़-दू साल पहिले भइल रहे तब उहाँ के आशीर्वाद स्वरुप आपन किताब लेखांजलि देले रहीं। कहनी ई किताब पढ़िह जरूर। एह से अंदाजा मिली कि भोजपुरी के इहाँ तक ले आवे में हमनी के का-का करे के पड़ल बा आ कइसन-कइसन उद्भट विद्वान एह अनुष्ठान में लागल बाड़न। आज, जब '' हम भोजपुरिआ/ भोजपुरी जंक्शन '' पत्रिका में '' भोजपुरी साहित्य के गौरव '' स्तम्भ खातिर भोजपुरी साहित्य के स्मृतिशेष योद्धा लोग पर आलेख मँगा रहल बानी, खोज रहल बानी, लिख-लिखवा रहल बानी त पांडेय कपिल जी के लेखांजलि के महत्व आ जरुरत समझ में आवत बा। डॉ. उदय नारायण तिवारी जी पर प्रस्तुत ई संस्मरण ओही किताब से लिहल गइल बा। - संपादक\nतिवारी जी भोजपुरी के परम हिमायती रहीं। "भोजपुरी भाषा के उद्भव आ विकास" विषय पर आपन शोध-प्रबंध उहाँ के ओह घड़ी प्रस्तुत कइलीं जवना घड़ी पढ़ल-लिखल समाज भोजपुरी के पुछवइया कमे लोग मिले। उहाँ के डॉ. सुनीति कुमार चटर्जी के परम शिष्य आ अनन्य अन्तेवासी रहीं आ उनके निर्देशन में आपन शोध प्रबंध प्रस्तुत कइले रहीं। एह शोध प्रबंध के प्रशंसा गियर्सन आ टर्नर जइसन विद्वान कइले रहले।\nतब, आचार्य शिवपूजन सहाय जी बिहार राष्ट्रभाषा परिषद के निदेशक रहलीं, आ परिषद के ओर से सन 1951 में,16 मार्च से 20 मार्च तक पटना विश्वविद्यालय परिसर में " भोजपुरी भाषा और साहित्य" विषय पर डॉ. उदयनारायण तिवारी के व्याख्यानमाला आयोजित कइले रहीं। पाँच दिन चले वाला एह व्याख्यानमाला खातिर पाँच गो संगोष्ठी के अध्यक्ष क्रमशः बिहार के तत्कालीन शिक्षा मंत्री आचार्य बद्रीनाथ वर्मा, शिक्षा सचिव श्री जगदीश चंद्र माथुर, पटना विश्वविद्यालय के तत्कालीन कुलपति डॉ. शंखधर सिंह, पटना विश्वविद्यालय के तत्कालीन हिन्दी विभागाध्यक्ष डॉ. विश्वनाथ प्रसाद आ हिन्दी के स्वनामधन्य लेखक संपादक रामवृक्ष बेनीपुरी कइले रहले। एह हाई प्रोफइल आयोजन में, हिन्दी के सारस्वत समुदाय के बीच में, तिवारी जी के ई व्यख्यानमाला भोजपुरी के सही भाषिक स्वरूप आ साहित्यिक उन्मेष के बहुते प्रभावशाली उदघोष रहे जवना के बहुते प्रभाव, कम से कम बिहार में, हिन्दी के विद्वानन आ साहित्यकारन पर पड़ल, आ भोजपुरी के रचनात्मक सक्रियता के प्रति आदर के भाव जागे लागल। तब हम पटना विश्वविद्यालय के छात्र रहीं, आ श्रद्धेय तिवारी जी के प्रथम दर्शन आ स्वल्प संपर्क के सौभाग्य एही संगोष्ठियन के दैरान भइल रहे। आगे चलके तिवारी जी के वृहदाकार शोधग्रंथ " भोजपुरी भाषा और साहित्य" बिहार राष्ट्रभाषा परिषद से प्रकाशित भइल, जवना से विद्वत समुदाय में भोजपुरी के भाषिक आ साहित्यिक स्वीकृति के बहुते बल मिलल।\nअपना व्यस्तता के बावजूद तिवारी जी भोजपुरी के ओइसन किताबन के अवलोकन ठीक से करत रहीं जवन उहाँ के पास उपहार के रूप में पहुँचत रहे। पढ़ला के बाद उहाँ के लेखक लोगन के प्रति लिखित भा मौखिक रूप से आपन प्रतिक्रिया व्यक्त करत रहीं। हमरा उपन्यास फूलसूंघी के उहाँ के बहुत प्रशंसक रहीं। कविवर जगन्नाथ जी के ग़ज़ल संग्रह 'लर मोतिन के' पढ़त उहाँ के आघात ना रहनीं। एह ग़ज़ल संग्रह पर कवनो हिंदी पत्रिका में एगो लमहर लिखे के उहाँ के विचार रहे, बाकिर व्यस्तता के चलते ई काम ना हो सकल। सत्यवादी छपरहिया के निबंध संग्रह ' कलमिया नाहीं बस में' पढ़के उहाँ के एतना प्रभावित भइलीं कि सत्यवादी जी से मिले के इच्छा व्यक्त कइलीं। अपना रचना के तारीफ तिवारी जी के मुँहे सुनके सत्यवादी जी के आँखिन में लोर छलछला आइल।\nओह घड़ी हम भोजपुरी संस्थान पटना के त्रैमासिक मुखपत्र ' उरेह ' के संपादन करत रहीं। 'उरेह' के हर अंक तिवारी जी बड़ा मनोयोग से पढ़त रहीं। 'भोजपुरी अकादमी पत्रिका' के पहिलका साल के पहिलका अंक के बारे में 'उरेह' (जिल्द 4, अंक 1) के हमार सम्पादकीय टिप्पणी पढ़ के उहाँ के हमरा के बहुत बधाई देलीं आ भाषा विषयक हमार विचार के हार्दिक समर्थन कइनीं।\nहमरा अनुरोध पर उहाँ के दोसर दोसर जरूरी काम रोक के 'उरेह' खातिर 'भोजपुरी के प्रेमी ग्रियर्सन ' शीर्षक लेख लिख के देले रहीं, जे कि 'उरेह' के तिसरका जिल्द के चउथा अंक में प्रकाशित भइल रहे। तिवारी जी के उ लेख वस्तुतः डॉ. सुनीति कुमार चटर्जी आ ग्रियर्सन से संदर्भित एगो रोचक संस्मरण रहे, जवना के कुछ अंश अपना एह संस्मरण में इहाँ पर उद्धृत करे के लोभ-संवरण हम नइखी कर पावत-\n"हमारा गुरु डॉ. सुनीति कुमार चटर्जी ग्रियर्सन साहेब के बहुत बड़ा भक्त रहले। जब उ लंदन यूनिवर्सिटी में 'बंगला भाषा के उद्गम आ विकास' पर आपन डी लिट् के थीसिस लिखत रहले त ओमें सबसे ज्यादा सहायता ग्रियर्सन साहेब दिहले। कलकत्ता में जब हम सुनीति बाबू के छात्र रहलीं त उ हमरा से कहले कि ग्रियर्सन साहेब के भोजपुरी दही बहुत पसंद रहे। सुनीति बाबू बीच बीच मे ग्रियर्सन साहेब किहाँ जब मिले जास त ग्रियर्सन साहेब कहस कि दुनिया में सबसे मलाईदार दही भोजपुरी लोग खाला।\nग्रियर्सन साहेब लंदन से तीन चार स्टेशन पर राथफार्महम में रहत रहले। उनकरा एक मात्र पुत्र के जर्मनी वाली लड़ाई में निधन हो गइल रहे। ग्रियर्सन साहेब आ उनकर पत्नी ओकरा बहुत दिन बाद तक जियत रहे लोग। सुनीति बाबू बतावस कि ग्रियर्सन साहेब के पत्नी दही जमावे के ढंग भोजपुरी क्षेत्र से सीख के गइल रहली। ग्रियर्सन साहेब दु ठो भँईस रखले रहले। ओकरा दूध के गोइठा पर गरम करके दही बने आ फिर, ग्रियर्सन साहेब चूड़ा दही चीनी के जलपान करस। सुनीति बाबू इहो बतावस कि उ अपना घर पर एगो काकातुआ रखले रहले, जवन की बीच बीच मे बोले ' राम नाम मनवाँ राम-नाम बोल'।"\nसन 1981 में, हम सारण जिला भोजपुरी साहित्य सम्मेलन के तेरहवाँ अधिवेशन के अध्यक्षता कइले रहीं। हमरा मुद्रित अध्यक्षीय भाषण के जब एक प्रति तिवारी जी के मिलल, त ओकरा के पढ़ के उहाँ के हमरा के आशीर्वाद देत चिट्ठी में लिखले रहीं कि " अइसन सुंदर आ तर्कपूर्ण भाषण अबहीं ले केहू भोजपुरी भाषी नइखे देले। मन करता कि एकरा बार-बार पढ़ीं। एह भाषण खातिर रउआ के बार-बार बधाई। भाई, भाषा के समस्या पर स्पष्ट ढंग से सोचे के बा। आ रउरा सोचे के ढंग नितांत समीचीन आ मौलिक बाटे।"\n« सरलता, सहजता के जीवन्त मूर्तिः कपिल जीकुंज बिहारी कुंजन: भोजपुरी के जे निहाल कर देलस देह गलाके! »


बुलेट के दिवाना मनोज तिवारी – Anjoria\nबुलेट के दिवाना मनोज तिवारी\nभोजपुरी मेगास्टार मनोज तिवारी बुलेट के बहुते दिवाना हउवन. भलही उनुका लगे एक से एक मंहग गाड़ी बाड़ी सँ बाकि मनोज तिवारी के जबहिओ मौका मिलेला बुलेट चलाव से ना रहसु. पिछला दिने एगो कार्यक्रम ला मनोज तिवारी बिहार गइल रहले. पाला पड़त जाड़ो में बुलेट देखि के मनोज तिवारी से ना रहाइल आ शुरू क दिहलन बुलेट चलावल आ बन गइलन भोजपुरिया दबंग.\nमनोज तिवारी बतावेले कि जब काशी हिन्दु विश्वविद्यालय में पढ़त रहले त सपना रहे कि एक दिन उनुको लगे बुलेट होखी. केहु के बुलेट चलावग देखसु त खुशी होखे. खैर, मनोज तिवारी के बुलेट चलावत देख सभे कहत रहे जियऽ हो बिहार के लाला।\nजानत चलीं कि प्रेस लीखल इ बुलेट उत्तर प्रदेश के एगो पत्रकार के रहुवे जे अपना बुलेटे से बिहार आइल रहले मनोज तिवारी के इंटरव्यू करे. बुलेट देखि के ललचाइल मनोज तिवारी शर्त रख दिहले कि पहिले बुलेट चलावे द ओकरा बादे इंटरव्यू देब. एह पर पत्रकार महोदय हँसेढ़ लगलन आ खुशी खुशी दे दिहलन आपन बुलेट मनोज के चलावे ला.\nPrevious Post: धूमधाम से भइल साल २०१४ में पहिलका बड़ फिलिम हथकड़ी के मूर्हूत\nNext Post: मैथिली-भोजपुरी के रस बरसल दिल्ली में


खेसारी लाल यादव निर्देशक मिथिलेश अविनाश के फिलिम में पहिला हाली – Anjoria\nसिनेमा भोजपुरी के मशहूर निर्माता रितेश ठाकुर के फिलिम “बलमा बिहार वाला” में पहिला बेर निर्देशक मिथिलेश अविनाश अभिनय करत नजर अइहें आ उहो खेसारी लाल यादव क संगे.\nनिर्देशक मिथिलेश अविनाश अबहीं ले आधा दर्जन से अधिका फिलिमन के निर्देशन कर चुकल बाड़ें. एह फिलिमन में “दिया और तूफान”, “जब केहू दिल में समा जाला”, “मेहरारू चाही मिल्की व्हाईट”, “दिल हो गईल कुर्बान” वगैरह शामिल बाड़ी सँ.


लखनऊ में कोरोना के आगम करावे वाली गायिका पिछला 20 मार्च से लखनऊ के एसजीपीजीआई में भरती बाड़ी. पता ना कोरोना के उनुका से कइसन नाता जुड़ गइल बा कि डॉक्टरन के लाख कोशिश का बावजूद कनिका के छोड़ल नइखे चाहत. पँचवो बेर उनकर टेस्ट कोरोना पॉजिटिवे आइल बा.\nएह चलते कुछ लोग कहे लागल बा कि कनिका के इलाज में कुछ कमी बा बाकिर संजय गांधी स्नातकोत्तर आयुर्विज्ञान संस्थान के निदेशक डॉ. आरके धीमान\nएह तरह के खबरन के खंडन करत कहत बाड़न कि कनिका के सेहत थिरा गइल बा आ ऊ आम आदमी का तरह खात पियत बाड़ी. आ चिन्ता के कवनो बाति नइखे.\nजानो जोग बा कि कोरोना वार्ड में भर्ती बाकी तीन गो मरीजन के रिपोर्ट निगेटिव अइला का बाद ओह लोगन के अस्पताल से छुट्टी मिल गइल बा. अलग बाति बा कि सोमार का दिने तीन गो दोसर मरीजन के भरती करावल गइल बा एह वार्ड में.\nयाद करीं कनिका कपूर लन्दन से अइला का बाद कुछ बड़का लोगन के पार्टी में शामिल भइल रही जवना का बाद अनेके नेता आ अफसरानन के कुछ दिन ले सूतक मनावे के पड़ल रहुवे.


जनकवि भिखारी ठाकुर लोक साहित्य एवं संस्कृति महोत्सव २०१२ – Anjoria\nदिसम्बर 13, 2012 भिखारी ठाकुर\nभोजपुरी के कालजयी जनकवि आ रंगकर्मी स्व॰ भिखारी ठाकुर के १२५ वीं जयन्ती के शुभ अवसर पर गंगा सरयू सोन के धवल धार के संगम तट पर उनुकर जनमभूमि भिखारीधाम, कुतुबपुर में एगो महोत्सव १८ दिसंबर २०१२ के मनावल जाई.\nएह महोत्सव में भिखारी ठाकुर रचित नाटकन के मंचन, स्मारिका के विमोचन आ भोजपुरी कलाकारन के भिखारी ठाकुर सम्मान २०१२ से सम्मानित करे के कार्यक्रम होखी.\nएह आयोजन के अध्यक्ष ललन राय आ सचिव कृष्ण कुमार वैष्णवी हउवें.\nसमारोह के उद्गाटन सारण जिलाधिकारी विनय कुमार करीहें. विधायक विनय बिहारी मुख्य अतिथि आ छपरा के एसडीओ विनय कुमार पांडेय विशिष्ट अतिथि रहीहें.\nकार्यक्रम सबेरे १० बजे स्व॰ भिखारी ठाकुर के नाट्यमंडली मंगलाचरण से करी आ भिखारी ठाकुर के फोटो पर माला डालल जाई. सवा दस बजे कार्यक्रम के उद्घाटन दिया जरा के कइल जाई. स्मारिका के विमोचन का बाद वक्ता लोगन के भाषण होखी. दिन साढ़े एगारह बजे से नाटकन के मंचन शुरू होखी.\nसाँझ चार बजे से सम्मान समारोह आ सांस्कृतिक कार्यक्रम के शुरुआत होखी.\nकार्यक्रम स्थल चहुँपे खातिर सड़क मार्ग से पटना कोईलवर होत बबुरा से भिखारी धाम जाए होखी भा छपरा के भिखारी मोड़ से गंगा पुल घाट जा के नाव से गंगा पार कर के ओहिजा चहुँपल जा सकेला.\nनेताजी के बदनाम करे के साजिश


अन्ना हजारे के अनशन नइखे होखे दिहल चाहत सरकार – टटका खबर\nअन्ना हजारे के अनशन नइखे होखे दिहल चाहत सरकार\nकेन्द्र सरकार शासन आ प्रशासन में अन्तर बतावत प्रशासन का सहयोग से अन्ना हजारे के अनशन पर रोक लगावल चाहत बिया. सरकार के जोकपाल बिल के रद्दी के टोकरी में फेंके लायक बतावे वाला अन्ना हजारे एह मुद्दा पर १६ अगस्त से दिल्ली का जंतर मंतर पर आमरण अनशन करे के एलान कइले बाड़े आ एह खातिर दिल्ली पुलिस से औपचारिक अनुमति माँगल गइल बा. दिल्ली पुलिस के कहना बा कि चूंकि ओह समय संसद के अधिवेशन होखे वाला से बहुते संगठन आन्दोलन आ रैली के सूचना दिहले बाड़न. अइसन में कवनो एगो संगठन भा गुट के पूरा जंतर मंतर कब्जियावे के अनुमति ना दिहल जा सके. हँ एक दिन के अनशन के अनुमति दिहल जा सकेला बशर्ते ओकरा खातिर दू हजार से बेसी लोग ना जुटे.\nअन्ना हजारे के सहयोगियन के कहना बा कि ओह हालत में अन्ना जंतर मंतर पर अनशन करीहें आ गिरफ्तारी दीहें. बाकी समर्थकन से कहल जाई कि दोसरा जगहा आपन गिरफ्तारी देव लोग. संसद के एह सत्र का समय कांग्रेस के पासा उलटा पड़ल जात बा. भठियारन के जेल भेजियो के ओकरा वाहवाही नइखे मिलत उलटे अन्ना का चलते कांग्रेस के छवि भठियारन के बचावे आ ओकनी के सहायता देबे वाला दल के रुप में बनल जात बा. कांग्रेस कर्नाटक मसला आ येदियुरप्पा के चरचा कर के भाजपा के कठघरा में खड़ा कइल चाहत रहुवे. उहो अब संभव नइखे लागत.\nउलटे कांग्रेस के मुसीबत बढ़ गइल बा काहे कि दिल्ली के मुख्यमंत्री शीला दीक्षितो पर लोकायुक्त सवाल उठा चुकल बाड़न.\n«« दुसरका टेस्ट पहिलका दिन भारत भारी पड़ल\nनरेन्द्र मोदी के खुला समर्थन कइले बिट्टा »»\n1 thought on “अन्ना हजारे के अनशन नइखे होखे दिहल चाहत सरकार”\nइंडिया के महापुरुसो बाबा रामदेव अन्ना हजारे के डर से सोनिया राहुल प्रियंका को लेकर बीमारी के बहाने अमेरीका भाग गई थोड़ी और ताकत की जरुरत मैश्रवन कुमार श्री श्री रविशंकर महाराज आसाराम मुरारी बापू नित्य नन्द गोरक्छा धाम rss बजरं दल राम सेना समाज सेवी संस्था सनातन धर्म सिक्ख धर्म गुरुओं से अनुरोध करता हु क्रांति की लगी आग को ऐसी हवा दे जिसमे इंडिया का हर एक भ्रष्टाचारी जल कर खाक हो जय क्यों की आप के पास करोड़ो सिस्य है आप के पास करोड़ों कार्य करता है आप को अपनी ताकत का हम आप लोगो को सिर्फ यद् दिला रहे है .उन लोगो से भी अनुरोध करता हु जिनके घर के आदमी पुलीस में है उनके माता पिता उनपर दबाव डाले भ्रष्टाचार के खिलाफ आवाज बुलंद करने वालो पर कोई भी करवाई न करे और सच्चे मन से उनका समर्थन करे . कांग्रेसी नेता चरणामृत कहा से लाये गे आरती किसकी करेगे सोनिया तो अमेरिका भाग गई तेल लगा के ये तो बाबा राम देव की यग्य का असर लग रहा है कुते की मौत मरे जाओ गे चस्मा लगा के


पर्व त्योहार – पृष्ठ5– Anjoria\nगीत-गवनई पर्व त्योहार सरोकार\nकाँच ही बाँस के बहँगिया, बहँगी लचकति जाय. बहँगी लचकति जाय. बात जे पुछेलें बटोहिया बहँगी केकरा के जाय ? बहँगी केकरा के जाय ? तू त आन्हर हउवे रे…\n– ओ.पी. अमृतांशु मोर भईया बसेलें महंगा मनेर, ले ले अइह हो भईया कुलिया-चुकियावा ! हमरा हीं देशे बहिनी कुलिया महंग भइले, छोड़ देहूं ए बहिनी कुलिया-चुकियावा ! नाहिं छोडबो…\n– आर्य सम्पूर्णानन्द शारदीय नवरात्र शुरु होखते जगहे-जगह रामलीला के मंचन शुरु हो जाले अउर दशमी के रावण के मार के दशहरा खूवे धूम धाम से मनावल जाला बाकिर आईं…\nअगस्त 23, 2010 OmPrakash Singh\n(24 अगस्त 2010 के पड़े वाला राखी के त्यौहार का अवसर पर) – रामरक्षा मिश्र विमल अइसे त हर अनुष्ठान में रक्षा सूत जजमान बन्हवावेले अपना पुरोहित से बाकिर सावन…


उठाऊ हर कदम बराबर | Khabar Lahariya (खबर लहरिया)\nखबर लहरिया » उठाऊ हर कदम बराबर\nउठाऊ हर कदम बराबर\nद्वारा लिखित खबर लहरिया August 11, 2014 18 बार देखा गया\nहर साल प्रखण्ड में विशेष पखवारा के आयोजन कयल जाई छई। जेईमें महिला अउर पुरूष दुनु के परिवार नियोजन करावे के लक्ष्य रहई। पर ऐई साल भी पुरूष के संख्या जीरो रहलईय।\nऐई के तहत लोग के परिवार नियोजन के लेल जागरूक भी कयल जाई छई। जईसे कि जनसंख्या पर काबू पायल जा सके। ऐकर जिम्मेवारी महिला अउर पुरूष दुनु ले। ऐई के लेल ऐई पखवारा में पचास प्रतिशत पुरूष के भी रहे के चाही। एई के लेल प्रोत्साहन राशि भी पुरूष के महिला से बेसी देल गेलई। ऐई के बावजूद पुरूष नसबंदी न करवलथिन।\nएई के पीछे भी एगो समाजिक सोच हई कि अगर पुरूष नसबंदी करथिन त उ कमजोर हो जईथिन। लेकिन इ सब अन्धविश्वास पुरूष के राक रहल छथिन? सोचे वाला बात इ हई कि घर संभाले के जिम्मेवारी भी महिला के होई छई, बच्चा अगर न होय त उनकर गलती मानल जाई छई अउर अगर बच्चा होई छई त ओकरा बाद परिवार नियोजन के जिम्मेवारी भी उनका उपर ही देल जाई छई। एतना समय बाद भी लोग के सोच कयला न बदलईय? आई जब महिला पुरूष के बराबर काम कर रहल छथिन। कोई अईसन क्षेत्र न हई जहां उ पुरूष से पीछे छुटल छथिन त पुरूष परिवार नियोजन के जिम्मेवारी के लेल कयला न आगे आ रहल छथिन?\nसोने की सनक\nनहीं रहे कार्टूनिस्ट प्राण


गायिका अंशुमाला के मदद करीं - JaiBhojpuri.com\nPosted by Admin on July 1, 2011 at 3:30pm\nपटना। अभी जादा दिन नइखे भइल, मात्र दू साल पाहिले ले जेकरा आवाज के कद्रदान पटना से लेके दिल्ली तक मौजूद रहलन, उ आवाज कहाँ गुम बा? काल्ह तक एही आवाज के दम पे पटना विश्वविद्यालय से लेके दिल्ली विश्वविद्यालय के मिरांडा हाउस आपन प्रतिष्ठा कायम राखत रहे, बिहार सरकार उनका कला पर इतरात रहे अउर दिल्ली में जब भी कभी बिहार के अस्मिता के बात आवत रहे त ओकरा खातिर इनकर आवाज ही काफी रहे। जब मैथिली और भोजपुरी के नया कलाकारन के बात होत रहे, त सबके जुबान पर नाम एके होत रहे - अंशुमाला। आज के हालात ई बा कि उहे युवा लोक गायिका अंशुमाला जिन्दगी अउर मौत के बीच संघर्ष कर रहल बड़ी, काहें कि अंशुमाला के दुनो किडनी ख़राब हो चुकल बाटे, जेकरा वजह से महज 27 साल के उमिर में ही जिन्दगी के सपना टूट रहल बाटे। अउर, जब जिंदगी के सुर ही दांव पर लागल होखे, त संगीत के राग कहाँ तक साथ दी? हमनी के बिहार खातिर एह से बढ के दुर्भाग्य के बात का होई, कि अपना राज्य के एतना होनहार बेटी के पइसा के कमी के कारण आज इलाज नइखे हो पावत। वेल्लूर से लेके लखनऊ, अउर दिल्ली तक इलाज खातिर भागदौड़ भइल, लेकिन पइसा ना भइला का वजह से अपना मायका यानी पटना वापस आये खातिर मजबूर हो गइल बाड़ी। एहिजा शास्त्रीनगर में अंशुमाला के बाबुजी के, जे बिहार पुलिस में सिपाही बाडन, सरकारी आवास में ऊ अपना माई का संगे रह रहल बाडी। एहिजा उनकर देखभाल भी करे वाला केहु नइखे काहें कि पिता जहानाबाद में तैनात बाडन, अउर बिहार पुलिस के एगो सिपाही के आर्थिक हैसियत केहु से छुपल नइखे जे अपना बेटी के अच्छा इलाज करा पावे। आकाशवाणी के "बी" ग्रेड कलाकार, पटना विश्वविद्यालय से संगीत में स्नातक, दिल्ली विश्वविद्यालय से एमए अउर एम.फिल करे वाली अंशु कैरियर में एगो मुकाम हासिल करे का ओर अग्रसर रहली, ताले जिन्दगी उनका के एगो अइसन मोड़ पे लाके खड़ा कइ देहले बा जहाँ उनका सुर के गूंज एगो गुमनामी के अँधेरा में खो जाये का ओर अग्रसर बा, लेकिन उनकर सुध लेवे वाला केहु नइखे। दिल्ली के नेशनल स्कूल ऑफ ड्रामा, श्रीराम सेंटर अउर बाल भवन के खुला प्रांगण में जिनका गायकी के हजारों कद्रदान रहले, बिहार अउर भोजपुरी से जुडल हर संस्था उनका के अपना महफ़िल में गवा के खुद गौरवान्वित होत रहे, जमशेदपुर में आयोजित ऑल इंडिया यूथ फेस्टिवल जहाँ नाना पाटेकर भी शिरकत कइले रहलन... हर जगह, हर मंच पर बिहार आ भोजपुरी के मान बढाये वाली अंशु के खोज खबर लेबे वाला आज केहु नइखे। एह छोट जिनगी में अंशु सफलता के उ दौर भी देखले बाड़ी, जब उनका गायकी की तारीफ करे वालन में बिहार के राज्यपाल से लेकर प्रधानमंत्री डॉ. मनमोहन सिंह की पत्नी गुरुशरण कौर अउर पूर्व राष्ट्रपति एपीजे अब्दुल कलाम तक रहलन। सिंधु दर्शन के दौरान लद्दाख में लालकृष्ण आडवाणी के सामने अंशु आपन लोक गायिकी प्रस्तुत कइले रहली, शायद अब उ केहु के भी नइखे। दोसर लइकियन नियन अंशु भी अपना परिवार के बात मनली, माई-बाबुजी के मर्जी से शादी कइली। दिल्ली, पटना के छोड़ के रांची में बसे के फैसला लिहली, लेकिन किस्मत के ई मंजूर ना रहे। ससुराल में रियाज के माहौल ना रहे, शादी के बाद प्रेगनेंट हो गइली। ओही समय ऊ खासा डिप्रेशन में आ गइली, अउर बच्चा पैदा भइला के साथ-साथ किडनी में प्रॉब्लम आ गइल। एतना सब कुछ भइला के बादो जिंदगी काटत गइली, घुट-घुट के जीयत रहली, लेकिन कबो आपन दर्द माई-बाबुजी के ना बतवली। पिछली जनवरी-फरवरी में ऊ दोबारा प्रेगनेंट हो गइली। पति अबॉर्शन कराये खातिर दवाई के हार्ड डोज दे देहलन, जिनसे उनकर किडनी खराब हो गइल। आखिरकार आपन हालात के बयान करे खातिर मजबूर हो गइली, अउर अब, जब शरीर साथ नइखे देत, तब ससुरालवाला लोग भी आपन पल्लू झाड़ लिहल। जवन पति तीन साल पहिले अग्नि के सामने सात जन्म तक जीये-मरे के कसम खइले रहे, उहो सबकुछ भूला गइलस, अउर अंतत: अंशु से मुंह मोड़ लिहलस। अंशु के आवाज में मैथिली में 'प्रिय पाहुन" नामक कैसेट भी निकल चुकल बाटे। बिहार उत्सव में अपना गायकी के जलवा देखावे वाली अंशु एनसीसी की 23वें बटालियन में भी रह चुकल बाड़ी। मानव संसाधन विकास मंत्रालय से 2009-10 में स्कॉलरशिप पा चुकल अंशु सैकड़न गो स्टेज शो कर चुकल बाडी। ना जाने कवना-कवना शहर में उनकर केतना कद्रदान बाडे, जइसहीं ऊ स्टेज पर आवत रहली, तालियन के गड़गड़ाहट शुरु हो जात रहे। अउर ओकरा बाद जवन समां बंधत रहे, ओकर दोसर मिसाल मिलल मुश्किल बा। दिल्ली शहर में पढे आ कमाये के अरमान हर केहु के होला, लेकिन ओह में से केतना लोग आपन पहिचान बना पायेला? फेर, एतना उँचाई पर पहुँचला के बाद अगर केहु अपना माटी का ओर लउटता, त का ओकर हश्र अंशु नियन होई? कहल जाला कि गणितज्ञ वशिष्ठ नारायण सिंह के तबीयत खराब भइला पर उनकर पत्नी उनकर साथ छोड़ दिहले रहली, अउर अब अंशु के साथ उनकर पति छोड़ दिहले बाडन। का एगो औरत एही लेखां अपना अरमानन के बलि देत रही? का एह लइकी के हालात के जिम्मेदार अउर ओकरा के जिंदगी से मरहूम करे वालन के सजा ना मिले के चाहीं? ओकर एह हालात के जिम्मेदार के बा, आ ओह लोगन के सजा के दी? का खाली पइसा के अभाव में अंशु के जिनगी अइसहीं गुमनामी के अँधेरा में खो जाई? का उनकर आवाज फेर कबो एह देश आ दुनिया के मंच पर गुंजी? सवाल सोचनीय बा, लेकिन अपना बिहार के एगो बेटी के बचाये खातिर हमनी का रउआ लोगन से निहोरा कर तानी कि अगर संभव होखे, त अंशु के इलाज खातिर सहयोग भेजीं। अपना बेटी के बचाये खातिर समाज कम से कम एतना त कइये सकेला। आपन सहयोग राशि रउआ उनकर या उनका बाबुजी के अकाउंट में जमा करा सकेनी: Anshu Mala, Account No. 30356321958, State bank of India, Delhi University North Campus, New Delhi Ishwaranand Jha, Account No 10839147877, State Bank of India, Patna Sachivalaya Branch, Patna मानवता से बढ के कवनो धर्म ना होला। आईं, अंशु के बचाये खातिर एगो हाथ बढावल जाव। (विनीत उत्पल/ सहारा समय के सहयोग से)\nComment by नबीन भोजपुरिया ( NB ) on July 1, 2011 at 3:46pm सब केहु प्रनाम आ जय भोजपुरी\nअईसे त 100 दु स चार स पान स हेने होने खर्चा हो जात होई , आजु जरुरत बा की वोह मे तनकी सा बचा के अंशुमाला खातिर , एगो माटी के कलाकार खातिर , एगो अईसन कलाकार खातिर जवन माटी के खुशबु सगरे ओरि फईलवलस ओह लईकी खातिर कुछ सहायता कईल जाउ ।\nइंसानियत के नाते बिहार भोजपुरिया आ मैथिली , मगही के माटी खातिर आई सब भाई बहिन घर परिवार मिल के अंशुमाला खातिर जुटल जाउ कुछ सहायता कुछ आर्थिक सहायता अंशुमाला के कईल जाउ !\nआ संगे संगे भगवान से प्रार्थना कईल जाउ की अंशुमाला के उपर वाला नीमन करस जवना से उ फेरु एक हाली दुनिया जहान मे बिहार , मैथिली आ भोजपुरी के नाव चमकावस !\nआई मय आदमी मिल के अंशुमाला के सहायता कईल जाउ !\nजय भोजपुरी Comment by Pankaj Praveen on July 1, 2011 at 3:46pm हम अपना तरफ से यथासंभव मदत भेजला के साथ प्राथना करत बनी की अंशु जी के तबियत में जल्द से जल्द सुधार आवे... प्रवीण Comment by Sanjay Kumar Mishra on July 1, 2011 at 4:00pm bhagwan karasu ki anshu ji jald se jald thik hoke humani ke bich me phir se chakasu aur gawase bhagwan unka ke jald se jald thik karasu Comment by Sudhir Kumar on July 1, 2011 at 4:05pm हम भी आज कुछ सहयोग भेजब। हम त कहब कि हर केहु के आगे आके सहयोग राशि भेजे के चाहीं। ई एगो अइसन लइकी के जिनगी के सवाल बा, जे हमेशा हमनी के संस्कृति के प्रचार-प्रसार कइले बाडी... Comment by नबीन भोजपुरिया ( NB ) on July 1, 2011 at 10:17pm हम अबे कुछ पईसा भेजि के अईनी ह , आ हम उमेद ही ना विश्वास राखत बानी की रउवा सभ भी कुछ ना कुछ सहयोग करब एह बिहार के बेटी खातिर !\nजय भोजपुरी Comment by Admin on July 2, 2011 at 1:32am जय भोजपुरी परिवार के सदस्य पंकज प्रवीण जी 1000/- रुपया भेजले बानी, उहाँ के धन्यवाद।\nComment by Admin on July 2, 2011 at 1:33am सुधीर कुमार का ओर से 1000/- रुपया भेजल गइल बा, जेकर रसीद निचे देखल जा सकेला।\nComment by Mrs.Meera Trivedi on July 2, 2011 at 1:38am Admin jee,kripya hamra batave ke kripa kareen ki unkar ilaj kaisan chal rahal ba. Ka ho rahal ba.\nKa oo dialysis par bareen agar han to kaun kisam ke dialysis ba\nPeritonial ya machine?\nKa unka ke kidney transplant ke sochal ja rahal ba?\nUnkar Doctor ke baran unkar phone number ka ba?\nHamaar bahin ke transplanted kidney ba oo4saal paritonial dyalysis par rahaleen okra baad kidney transplant bahil 1998 men.\nKidney transplant bhee samasya ke hal naikhe par han ee problem management ba.\nHamaar bahin ke Mutthee bar bhar ke dawa khave ke parela.\nkripya hamra unkar doctor ke phone number deve ke kripa kareen.\nham bas paisa ke help na kare ke chahat banee. Ham nkar health ke condition ane ke icchuk banee . Ham facebook par Bihar Jharkhand association of Canada par bhee raur link post kaile banee. Ki kauno kuch help kare\nPaisa ke khateer laikee ke jan na jave ke chahee\nUnka ghar wala ke ee khabar de dee ki agar urin stop hokhe to turant emergency men le jave ke. Naheen to 24 ghanta ke zindhee bachal ba. Comment by Admin on July 2, 2011 at 1:53am जय भोजपुरी परिवार के वरिष्ठ सदस्य नवीन कुमार जी 10,000/- रुपया भेजले बानी, जेकर रसीद एहिजा देखल जा सकेला।\nअभी तक कुल मिला के जय भोजपुरी परिवार के सदस्य लोग 12000/- रुपया के सहयोग राशि भेज चुकल बाटे। हमनी के आशा बा कि अउर सदस्य लोग भी आगे आई, अउर एह अभियान में बढ-चढ के हिस्सा ली।\nComment by Admin on July 2, 2011 at 2:30am मीरा जी, हमनी के मिलल जानकारी के अनुसार अंशुमाला जी अभी पटना में अस्पताल में बाडी, अउर उनका बारे में ज्यादा जानकारी खातिर रउआ भोजपुरिया डॉट कॉम पर (पहिला पन्ना पे दाहिना ओर) वीडियो में उनकर समाचार देख सकेनी, जवन कि एगो टीवी चैनल पर आइल रहे। Comment


का अरुंधति राजद्रोह के दोषी बाड़ी ? – Anjoria\nका अरुंधति राजद्रोह के दोषी बाड़ी ?\nका अरुंधति राजद्रोह के दोषी बाड़ी ? का मशहूर लेखिका आ समाजसेविका अरुंधति राय अपना भाषण आ काम काज से जम्मू कश्मीर के आंदोलनकारियन से सहानुभूति देखाके आ ओकनी के आंदोलन के समर्थन देके कुछ अइसन काम कइले बाड़ी जवना से उनका पर राष्ट्रद्रोह के मामिला बन सकेला ?\nअगर सरल परिभाषा के बात करीं भा सहज जानकारी के बात करीं त कह सकीलें कि राष्ट्रद्रोह (सीडेशन) के अर्थ होला सत्ता के खिलाफ विद्रोह आ राष्ट्र से विश्वासघात करे के मतलब होला राष्ट्र के सम्प्रभुता से आपन नाता तूड़ल. एकरा के अइसहूं कह सकीलें कि “सीडेशन” अपना देशवासियन के सत्ता के खिलाफ भड़कावल हऽ आ “ट्रीजन” देश के खिलाफ लागल लोगन के चुपा चोरी सहायता चहुँपावल. जहां तक अरुंधति राय के बाति बा त ऊ घाटी में विद्रोह भा अपघात भा आतंकवाद के शुरूआत नइखी कइले.\nअरुंधति बस अतने कइले बाड़ी कि घाटी में फैलत असंतोष पर ध्यान दिहली, ओकर विश्लेषण कइली आ फेर जे लोग ओहिजा हथियार उठवले बा ओह लोग से सहानुभूति देखवले बाड़ी. एहसे उनका खिलाफ देशद्रोह के मामला साबित कइल शायद मुश्किल होखी. अरुंधति के एह ताजा अभियान के मुकाबिला कश्मीर आ देश का दोसरा हिस्सन में जनता के विचार में बदलाव ले आ के करे के होखी, ना कि ओह लोग के गिरफ्तार कर के आ मामिला चला के. उनका खिलाफ कठोर कार्यवाही से बचे के होखी.\nबाकिर कश्मीरियन के दुख दूर करे वाला नुस्खा बतावे वाली बेहद चालाक औरत अरुंधति से एगो सवाल बा कि का कश्मीर मतांतरित ना भइल रहीत, हिंदू भा बौद्धे बनल रहीत त का आजु कश्मीर के समस्या होखित ?\nहँ, कश्मीर में समस्या त होखित. रोजगार आ गरीबी के, अशिक्षा आ ना‍विकास के, जइसनका बाकी के हिन्दुस्तानो में बा, बाकिर कवनो कश्मीर-समस्या न होखित. राजनीति जब ईश्वर-अल्लाह के नाम पर चले लागेले त जाहिर बा कि ऊ हमनी के आजु के समस्या के समाधान ना करे देव.\nका मजहब पाकिस्तान के सगरी समस्यन के समाधान कर दिहले बा ?\nना, काहे कि मजहब त जिंदगी के बाद के रास्ता बनावेला.\nहमनी के मालूम बा कि कश्मीर के अलगाववादी आंदोलन के असलियत का बा ? अगर कश्मीर पाकिस्तान के कब्जे में चल जाइत त उहे सब कुछ पाकिस्तानी भू-स्वामी वर्ग आ पाकिस्तानी सेना ओहिजो करीत जइसन कबाइली सन 1947 में शुरु कइले रहलें. अरुंधति के शायद मालूम होखी कि हुर्रियत के बिलाल गनी लोन सकार लिहले बाड़न कि ई सब पइसा पर बिकाइल कायरन के जमात हऽ. पाकिस्तान के अन्त कवना तरह होखी एकर अन्दाजा लागे लागल बा. कश्मीर के आपन आखिरी उम्मीद मानके ऊ कवनो तरह बतकहियन के दौर शुरु करावल चाहत बा. पाकिस्तान से बतियवला के मतलब ओकरा आतंकी आ साजिशी स्वरूप के मान्यता दिहल होखी. अरुंधति अगर इतिहास पढ़ले होखिहन त शायद उनका याद होखी कि आजादी के आंदोलन के अंतिम दौर में कश्मीर के लेके ब्रिटिश सोच बदल चुकल रहे. आ इहे समस्या के कारण बनल. माउंटबेटन उत्तरी कश्मीर के रणनीतिक महत्व समुझत रहलें. ऊ सब कुछ जानत बूझत सेना के उड़ी से डोमेल, मुजफ्फराबाद का ओर बढ़े ना दिहलें. ऊ चाजत रहलें कि गिलगिट बालतिस्तान के इलाका पाकिस्ताने का कब्जा में रहे, जवना से कि आगे चलके सीटो, सेंटो संगठन ओकर उपयोग सैनिक अड्डन खातिर कर सकस. कश्मीर के मामिला संयुक्त राष्ट्र में ले जाए का प्रस्ताव में उनकर खास भूमिका रहे.\nशेख अब्दुल्ला जनमत संग्रह का पक्ष में ना रहले, बाकिर जनमत संग्रह के प्रस्ताव कश्मीर के एगो अइसन “ओपेन एंडेड स्कीम” बना दिहलसि जवना में केहू कहियो निवेश कर सकेला. कश्मीर के एह नकली समस्यन का चलते ओहिजा के जवन असल समस्या शिक्षा, रोजगार, आ विकास के रहुवे, पाछा छूट गइल. एह जहालत के माहौल उनका के राष्ट्रीय नागरिक ना बने दिहलसि. हमनी का मजगर देश हईं जा बाकिर कमजोरन का तरह बरताव करीलें. गठबन्हन से आ रहल सत्ता हमनी के कमजोरी के मूल स्रोत बन गइल बा.\nएहिजा हम अरुंधति से पूछल चाहब कि कश्मीर समस्या आखिर ह का ? का जवन समस्या कश्मीर के बा उहे जम्मूओ के बा ?का लद्दाखो उहे सोचला जवन घाटी के हुर्रियत नेता चाहेलें ? जवन बात जम्मू खातिर कवनो समस्या नइखे ऊ कश्मीर घाटी के चालीस लाख लोगन खातिर समस्या काहे बा ? अरुंधति के मालूम होखल चाहीं कि ई आजादी के लड़ाई हइये ना हऽ. ई त असल में एगो मनोवैज्ञानिक समस्या हऽ.. हिंदू भारत का साथ रहे के.\nअरुंधति जइसन लोगन के साजिश का चलते ऊ हमनी के 15 करोड़ मुसलमानन से अपना के अलग समुझेलें. कश्मीर घाटी के बाशिन्दन के अलगाववादी मानसिकता का हवाले कर दिहल बा. ई मनोविज्ञान जनमत संग्रह के अनायासे सकरला से पैदा भइल बा. जबकि इतिहास में कतहीं आ कबहियों वोट डाल के राष्ट्रीयता पर फैसला नइखे भइल.\nमनोवैज्ञानिक समस्यन के इलाज आपरेशन ना होला ना ही गिरफ्तारी होले. बरियार राष्ट्र का तरह बरताव कइल हमनी के सीखे के बा. युद्ध होखहीं के बा त होई बाकिर ओकरा अनेसा से कमजोरन का तरह बरताव कइल हमनी के समाधान का ओर ना ले जाले. अरुंधति जइसन दू कौड़ी के लोगन के एह देश पर भारी पडला से रोके के होखी आ सियासत एकर इलाज ना ह.\nभाई खातिर बहिन के घरौंदा\nबराक ओबामा जी, स्वागत बा राउर !


जेकर बनरी उहे नचावे (बतकुच्चन 161) – Anjoria\nजेकर बनरी उहे नचावे (बतकुच्चन 161)\nजेकर बनरी उहे नचावे, आन खेलावे काटे धावे. कहला के मतलब कि जवन जेकर काम ह, जवना काम में जे पारंगत बा, उ काम ओही आदमी के करे के चाहीं. दोसर केहु करे चली त नुकसान होखे के अनेसा रहेला. एही बात के एगो मतलब अउर निकलेला. पोसुआ अपना मालिके के बाति मानेला. दोसर केहु अगर ओकरा से कुछ करावल चाही त काटे भले ना, खोंखियइला से बाज ना आई. पोस मानेवालन में कुकुर सबले उपर होला जबकि बिलाई का बारे में कहल जाला कि उ पोस ना माने. ओकरा एह चुहानी से ओह चुहानी ले चक्कर मारे के आदत होला. जबसे देश के निजाम बदलल बा तबसे पोसुआ लोग बेचैन हो गइल बा. कवनो ना कवनो बहाने बवाल खड़ा करावे ला बेचैन बा लोग. देखल जाव कि नयका निजाम के पोस माने में एह लोग के कतना समय लागत बा. देर भले हो जाव आखिर में एह लोग के पोस मानही के बा. काहे कि पोसुआ के आदत पड़ जाला बइठल खाए के. भोजन के तलाशल भा ओकर इंतजाम करे के मशक्कत बाद में पोसुअन का बस में ना रहि जाव. अरधो कहे त सरबो बूझे, सरबो कहे त बरधो बूझे के कहाउत प्रचलित होखला का बावजूद कबो कबो आम मनई इशारा ना समुझ पावे. बाकिर पढ़े देखे सुनेवाला लोग रोजे एह अनुभव से दू चार होखत होखी. अंगरेजी के कहाउत ह कि बढ़िया पाठक रीड बिट्विन द लाइन करे में माहिर होला. वइसहीं टीवी देखे सुनेवाला लोग के धेयान देबे के चाहीं कि का कहल जात बा, आ काहे कहल जात बा. धेयान देब त पता चल जाई कि का नइखे कहात. कई बेर जवन कहाला तवना से अधिका खास उ होला जवन कहे से बाचल जाला. महाभारत के युग में धर्मराज कहाए वाला युद्धिष्ठिरो से लोग कहवाइए लिहल कि ‘अश्वत्थामा हतो नरो वा कुञ्जरो वा..’.\nचलत चलत आजु आपन एगो कमजोरी के चरचा कइल चाहत बानी. बरीसन ले हमरा हमेशा उनइस, उनतीस, नवासी आ उनासी वगैरह के समुझे में दिक्कत होत रहे. कवनो मास्टर साहब जहमत ना उठवले कि सही से समुझा देसु. बस अतने याद राखे के कहे लोग कि दस नौ उनइस, बीस नौ उनतीस वगैरह. जब स्कूल काॅलेज के चक्कर छूट गइल त एकदिन अनायासे एह बात के जवाब मिल गइल. उन मतलब एक कम. बीस से एक कम उनबीस उच्चारण का सुविधा से उनइस हो गइल, तीस से एक कम उनतीस, चालीस से एक कम उनचालीस, पचास से एक कम उनपचास ना उनचास, साठ से एक कम उनसठ, सत्तर से एक कम उनसत्तर ना उनहत्तर, आ अस्सी से एक कम उनअस्सी ना उनासी हो गइल. बाकिर ई क्रम एहीजे ले. एकरा बाद नब्बे से एक कम ला उन नब्बे ना कहा के नव आ अस्सी नवासी कहाला, सौ से एक कम उनसौ ना कहा के नव आ नब्बे निनान्बे कहल जाला. एह बात के एतना चरचा नवहियन के धेयान में राख के क दिहनी. काहे कि अब के नवहियन के त हिंदी वाला गिनितिए ना समुझ में आवे. पापा चौंसठ क्या होता है? बेटा सिक्स्टी फोर. थैक्यू पापा.\nशायद अइसने कवनो बात ब कहाउत बन गइल होखी कि बाप के नाम साग-पात बेटा के नाम परोरा!\nPrevious Post: कांच कोइन\nNext Post: नागपंचमी के शूटिंग बिहार का सीतामढी में शुरु


राष्ट्रीय खेल पुरस्कार, 2019\nरोजर्स कप, 2019\n400 मीटर बाधा दौड़ में नया विश्व रिकॉर्ड\nकोटिफ कप, 2019\nTime limit is exhausted. Please reload CAPTCHA. छह × = 6


Bhojpuri | Jai Madhesh\nभोजपुरिया संस्कृति में प्रेम प्रतिक ‘सामा चकवा’\nBy Aanand Gupta\nसारा सृष्टि एगो प्रेम के डोरा में बन्धाइल बा । जेह दिन ई प्रेम रुपि डोरा टुट जाई ओह दिन सृष्टि के प्रलय निश्चित बा । मानव सभ्यता के शुरुवात से ही कवनो ना कवनो रुप में हमनी के समाज जे प्रेम के स्थान बा, जवना के चलते ई सृष्टि चल रहल बा । हमनी के समाजिक मुल्य, मान्यता, संस्कृति तबे बा जब लेक प्रेम के अस्तित्व बा । ओहिसे विभिन्न काल खण्ड में हमनी के पुर्वज लोग द्वारा कहानी, काव्य, गीत, नाटक, लोक संस्कृति जइसन विभिन्न रुप में प्रेम के संरक्षण आ संवद्र्धन कइल मिलेला । भावना ही मानव के दोसर जीव से अलग करेला आ ओह कोमल भावना में प्रेम के बीज अंकुरण करावे खातिर हमनी के साँस्कृतिक धरोहर सब में समयानुकुल रीति रिवाज, मान्यता के रुप में प्रेम कथा के स्थान रहेला । प्रेम पूर्णता के प्रतीक ह, मानव के नै–सर्गिक प्राप्त प्रकृति के अनमोल वरदान ह, प्रेम सिमा सर्त बन्देज से पार होला, स्वार्थ रहित होला । दोसर शब्द में कहल जाँव त सारा ब्रह्मान्ड प्रेम में ही समाइल बा ।\nसामा चकवा के भी भोजपुरिया सँस्कृति में प्रेम के प्रतीक के रुप में लेहल जाला । एह गीतमय प्रेम गाथा में एक ओर भाइ बहिन के अगाध प्रेम के झलक मिलेला त दोसर ओर प्रेमी के प्रेमिका के प्रति के त्याग आ ओह प्रेम के त्याग के प्रति भाई के आगाध विश्वास, आस्था आ समर्पण के भोजपुरिया समाज बडा श्रद्धा के साथ मनावेला । सामा चकवा बहुत लोकप्रिय आ महत्वपूर्ण भइला के बावजुद भी समाज में आधुनिकता आ पश्चिमी सभ्यता के प्रभाव के कारण एमें कमी आइल बा । मधेश के संस्कृति के संरक्षण, संवद्र्धन करे खातिर आ विभिन्न रुप में प्रेम के सारा संसार में फैलावे खातिर भी सामा चकवा के बचावल जरुरी बा । सामा चकवा भाइ बहिन के बीच के प्रेम आ बहिन के प्रति भाइ के कर्तब्य दर्शावेवाला गीति कथा ह । एमें लोक गीत के माध्यम से बहिन लोग भाइ के प्रति आपन मन के कोमल भाव उदगार करेली आ अपना भाइ खातिर सुस्वाथ्य आ दिर्घायु के कामना भी करेली । एह गीति कथा में प्रेम के काथे वियोग, इष्र्या, घृणा, बिछोड, मिलन, सब रस पूर्ण मिलेला जवना कारण से ई जनमानस में लोकप्रिय भी बा ।\nसामा चकवा कार्तिक महिना के शुक्लपक्ष के एकम से शुरु होके पूर्णिमा के १५ दिन में समाप्त होला । एह क्रम में बहिन लोग माटि के विभिन्न स्वरुप एगो डलिया में बनावेली लोग जेमे सामा–चकवा के मूर्ति, सतभैया के मूर्ति, चुँगला के मूर्ति आ ओकरा सँगे औरी मूर्ति भी बनाबल जाला । मूर्ति में जौ रोपल जाला आ डलिया में खर भी राखल जाला । उहे मूर्ति भइल डलिया के लेके रोज चरावल जाला आ पानी पियावल जाला । मान्यता बा कि जेतने जौ बढी ओतने भाई के संमृद्धि मिली । एह १५ दिन में सामा चकवा के विभिन्न कथा गीत के रुप में गावल जाला आ भाइ बहिन के प्रेम के प्रतीक के रुप में गीतमय ढंग से परोसल जाला जवना के हमनी के समाज पर बहुत बडका असर रहेला । सामा चकवा के दौरान रोज डलिया में राखल खर में आगी लगा के प्रेम के बिरोधी आ षडयन्त्रकारी के चुँगला के मुह झौस देहल जाला । सामा चकवा के कुछ गीतन पर नजर डालला पर पारिवारिक, समाजिक, साँस्कृतिक झलक मिलेला, जइसे ः\nडाला ले बोहोर भइली खिरलिच बहिनी\nसेहो डलवा छिनी लिहले चकउवा भैया हो राम सजनी\nमतलव जब डाला में मूर्तियन के सजा के जब बहिन सामा चकवा खेले चल तारी उनकार भाई डाला छिन लेत बाडन, ओह पर माई कहत बाडी\nदेउ भालु पुत रे धियवा के डालवा\nमोरे धिया भइली पहुनिया हो राम सजनी\nमतलब माई अपना बेटा के डाटत समझावतारी कि डाला काहे छिन लेलऽ ? डाला देदऽ , खेलेदऽ , बेटी त अब पहुनी हो जइहन । ओहि पर भाई पुछतारन\nकथिए के डालवा तोरे हउवे रे बहिनी\nकथिए लगवले चारु पाँवठी हो राम सजनी\nमतलब भाई पुछतारन जे हे बहिन ई डाला काथि के ह ? डाला के चारु पाँव में काथि लागल बा ? ओहपर बहिन जबाब देतारी\nकाँचे काँचे बाँस के डालवा हो भैया\nचम्पा चमेलिया चारु पाँवठी हो राम सजनी\nमतलब ई डाला काँच बाँस के ह आ चारु पाँव में चम्पा आ चमेली के फूल सपवले बानी बहिन कहतारी । अइसे सामा चकवा के दौरान गीतमय रुप में परिवार के स्वरुप के झलक मिलेला । एगो दोसर गीत के ओर देखला पर ः\nकेकरा खेतवा जोतावल गहुँवा बोवावल\nडिभिया लहसिजाला डिभिया बिहसिजाला\nमतलब बहिन पुछतारी कि ई केकार खेत जोतावल बा ? गँहु बोवावल बा ?\nओहपर सातु भाई के नाव लेके आ सँगे सँगे बहिन लोग आपन–आपन भाई के नाम लेके गावेला लोग ः\nचकवा भैया के खेतवा जोतावल गँहुवा बोवावल\nपहाड भैया के खेतवा जोतावल गँहुवा बोवावल\nअइसहि सब भाई के नाव लेके बहिन लोग गावेला आ ओकरा बाद जब भाई के सिकार खेलत देख के बहिन के मन में डर होला जे भाई के कुछ हो ना जाए ई सोच के बहिन रोवे लागेली ः\nएहिपार चकवा हो भैया खेलेलन सिकार\nओहिपार खिरलिच बहिना रोदन पसार\nबहिन के रोवत सुन के भाई आवेलन आ कहेलन जे हे बहिन तू काहे रोवतारु हम बाबुजी के सम्पति में से आधा तोहरा के दे देम ः\nचुप होजा चुप होजा बहिन हो हमार\nबाबा के सम्पितिया हो बहिना आधा देबो बांट\nएहपर बहिन कहेली जे बाबुजी के सम्पिति सब तोहार आ भतिजा के हि ह, हम त पुर परदेशी हो गइनी, खाली पवनी त्यौहार में मोटरी लियादेबऽ इहे आसारा बा ः\nबाब के सम्पितिया हो भैया भतिजवा के बा\nहम त दुर देशी बहिनिया मोटरिए के आश\nओहि पर भाई कहेलन कि जब जब कार्तिक माहना आई धान कटाइब, तब तब चिउरा, ठेकुवाँ केसार ले के जरुर आइब ः\nआवे देहु कार्तिक मासवा कटइबो कतिका हो धानवा\nचिउरा केसरवा हो बहिना भरबो हो फफार\nअइसही सामा चकवा में भाई बहिन के प्रेम आ सम्बन्ध के बारे में बहुत बढिया रुप में चित्रण मिलेला । प्राचीन किम्दन्ती अनुसार चुँगला के भडकावा में पर श्रीकृष्ण के सराप के चल्ते चिरई के जुनी में चल गइल श्रीकृष्ण के बेटी श्यामा आ पति चारुवक्य भी पत्नी बियाग में भगवान शंकर के वरदान से चिरई रुप धारण कर लेवेलन । श्यामा के भाइ साम्ब के बहिन प्रति के अगाध स्नेह के कारण प्रेम के कारण विष्णु भगवान के घोर तपस्या कके विष्णु भगवान के आदेशानुसार वृंदावन में १५ दिन तकले सामा चकवा के प्रेम गाथा गावल जाला जेसे सामा आ चाकवा के चिरई के जुनी से मुक्ति मिलेला विश्वास के साथ सामा चकवा भोजपुरिया समाज में धुमधाम से मनावल जाला ।


खेल रत्न पुरस्कार भइल मेजर ध्यानचंद का नामे, छनछनाईल कांग्रेस – टटका खबर\nAug 7, 2021 कांग्रेस, खेल रत्न पुरस्कार, चीन, मेजर ध्यानचंद, राजीव गांधी, लोकसभा\n(टटका खबर, शनीचर, सावन अन्हरिया चतुर्दशी, 2078 विक्रमी)\nसही समय पर सही चोट करे में पीएम मोदी के कवनो सानी नइखे. जब पूरा देश हॉकी खिलाड़यन के शानदार प्रदर्शन पर उछाह में आइल बा त पीएम मोदी एलान क दिहलें कि अब खेल जगत के सबले बड़हन पुरस्कार के नाम राजीव गाँधी खेलरत्न पुरस्कार ना हो के मेजर ध्यानचंद खेलरत्न पुरस्कार होखी.\nसरकार के एह फैसला पर कुछ देर ले त कांग्रेसी खेमा में सन्नाटा छा गइल. उगिलत आन्हर, निगलत कोढ़ी वाला अंदाज बन गइल रहुवे कांग्रेस खातिर. अगर एह फैसला के विरोध करत बिया त देश में गलत संदेश जाई आ अगर विरोध नइखे करत त मोदी सरकार अउरी आगहूं जा सकेले. एही छनछनाहट के दौर में कांग्रेसी तय कइलें कि अब गुजरात के नरेन्द्र मोदी स्टेडियम आ दिल्ली के अरुण जेटली स्टेडियम के नाम बदलवावे के आवाज उठावल जाव. बुड़बकन के मालूम नइखे कि अइसन मांग उठा के ऊ मोदी का जाल में अझूराइल जात बाड़ें. अगर मोदी फैसला कर लेस त देश भर के स्टेडियमन से जवाहर लाल, इन्दिरा गाँधी, अउर राजीव गाँधी के नाम हटवावे के फैसला हो सकेला.\nतू डाल-डाल हम पात-पात वाला अंदाज में मोदी सरकार काल्हु लोकसभा में आपन दू गो महत्वपूर्ण विधेयक पारित करवा लिहलसि आ कांग्रेस समेत विपक्ष चिल्लाते रहि गइल. जान जाईं कि विपक्ष आए दिन मोदी का जाल में अझूरा के उहे करेला जवन मोदी ओकरा से करवावल चाहेलें. जब संसद के मानसून सत्र एगो मौका रहुवे जब विपक्ष सरकार के कोरोना, तेल के दाम आ अउरी समस्या पर सवाल उठा के सरकार के घेर सकत रहुवे तब ऊ पेगासस के मुद्दा आ आढ़तियन के आंदोलन का समर्थन में हल्ला मचावल शुरु कर दिहलसि. सरकार के फजीहत होखे से बचा लीहल गइल आ एही बीच कई गो अइसनो विधेयक पारित करवा लिहलसि सरकार जवन विपक्ष के कबहूं नीक ना लागी. कांग्रेस समेत सगरी विपक्ष सही समय पर गलत जगहा आ मुद्दा का साथे हो जाला आ मोदी सरकार के काम आसान करा देला.\nकाल्हु लोकसभा में कराधान कानून (संशोधन) विधेयक 2021 आ केंद्रीय विश्वविद्यालय (संशोधन) विधेयक 2021 पारित करा लीहल गइल.\nअपने चाल में अझूरा गइल चीन. समुझले रहुवे कि ई उहे कांग्रेसी भारत हवे जवना के हड़का के आ चंदा के टुकड़ा देके ऊ आपन काम बना लेत रहुवे. ओकरा हुड़की का चलते तब के पीएम मनमोहन के हिम्मत ना होत रहुवे कि ऊ अरुणाचल प्रदेश के दौरा कर सकसु भा सीमा पर सड़क बनवा सकसु. मोर्चा पर मुकाबला कइला के त बाते छोड़ दीं. अब चीन के भारत के बात सुने के पड़त बा. काल्हु ऊ लद्दाख का इलाका के गोगरा से आपन सेना पीछे हटावे पर मान गइल आ ओह इलाका में बनावल आपन रक्षा निर्माण भसा दी. भारतो के सेना अब अपना पुरनका जगहा पर चल जाई. हालांकि अबहीं देप्सांग अउर हॉट स्प्रिंग इलाकन में दुनु देशन के सेना एक दोसरा का सामनं खड़ा बाड़ी सँ.


बिहार के मंत्री कोर्ट में सरेंडर कइलन – टटका खबर\nरोहतास जिला से आवे वाला आ बिहार के उद्योग मंत्री अउर स्थानीय विधायक जय कुमार सिंह काल्हु सासारास के अदालत में सरेंडर क दिहलन जवना का बाद अदालत उनुका के जमानतो दे दिहलसि. मारपीट के ई मामिला पुरान हवे बाकिर पहिले उ अदालत में हाजिर ना होत रहलन.\nएगो दोसर खबर बा कि सासाराम के जिलाधिकारी अनिमेष कुमार पराशर काम में लापरवाही बरते वाला शिवसागर के प्राथमिक स्वास्थ्य केन्द्र प्रभारी के वेतन भुगतान पर रोक लगा दिहलन.\nओने आरा सदर अस्पताल में इमरजेंसी में एगो मरीज के मौत का बाद ओकर घरवाले अस्पताल में जम के बवाल कटलें. बाद में पुलिस आ के हालात पर काबू पवलसि.\nTags: आरा, भोजपुर, रोहतास, सासाराम


’नज़र लागल राजा तोहरे बंगले पे’ के शूटिंग पूरा – Anjoria\nनिर्माता विनोद बच्चन सिंह के फिलिम ’नज़र लागल राजा तोहरे बंगले पे’ के शूटिंग पूरा हो गइल बा. एक्शन भरल एह फिलिम के शूटिंग उत्तर प्रदेश के बलिया मे भइल बा. एह फिलिम से नवोदित अभिनेता अंजनी सिंह के लाँच कइल जात बा. कुल नौ गो गाना बाड़ी स एह फिलिम में. मुख्य नायक बाड़े एक्शन किंग मनोज पाण्डेय आ नायिका बाड़ी प्रिया शर्मा.\nनिर्माता विनोद बच्चन सिंह, निर्देशक समीम सैयद, लेखक-गीतकार भीरूंग वृंदा, संगीतकार राज सेन, छायांकन नाजीर भाई के, नृत्य गुरू केदार सुब्बा, फाईट मास्टड़ भूराज श्रेष्ट आ सह निर्माता मोहम्मद खत्री.\nमुख्य कलाकारन में मनोज पाण्डेय, अंजनी सिंह, प्रिया शर्मा, आधारी बाबू, प्रीति सिंघानिया, जसवंत कुमार, प्रेम दुबे, इंदर उपाध्याय वगैरह बाड़ें.


फिल्मोफेयर क नजर में ‘निरहुआ’ बाड़ें नं॰ वन – Anjoria\nJuly 11, 2012 Editor मनोरंजन 0\nहालही में देश के मशहूर सिने पत्रिका फिल्मफेयर अपना अंक में भोजपुरी सितारा दिनेशलाल यादव ‘निरहुआ’ के भोजपुरी के नं0-1 सितारा करार दिहले बिया. फिल्मफेयर का जुलाई अंक में छपल निरहुआ पर आलेख में निरहुआ के भोजपुरी सिनेमा के सबले वांटेड आ महंग स्टार बतवले बिया. फिल्म फेयर का नजर में निरहुआ के सफलता का जड़ में आम आदमी के उनुका में आपन छवि निहारल बतावल गइल बा.\nनिरहुआ पर प्रकाशित एह विशेष आलेख में निरहुआ के संघर्षमय जीवन आ कैरियर के कहानी बतावल गइल बा. एह आलेख का जरिए दिनेशलाल यादव राजनीति में उतरे के एलानो कइले बाड़न कहले बाड़न कि ऊ भोजपुरी फिल्मोद्योग के पसार आ बढ़न्ती खातिर राजनीति में उतरीहें आ सरकार से आपन माँग रखीहें.\nएह पत्रिका से पहिले हाल ही में इंडिया टूडे इ दी टाईम्स ऑफ इंडिया अखबारो में निरहुआ के भोजपुरी के सबले बड़का सितारा बतावल जा चुकल बा.


27 जुलाई से सिनेमाघरन में देखावल जाई ‘खुद्दार’ | CinemaBhojpuri.in\n- Tagged: खुद्दार\t- no comments\tसिनेमा भोजपुरी सिनेमा एक्शन स्टार विराज भट्ट के शानदार एक्शन से भरल फिल्म ‘खुद्दार’ 27 जुलाई से देशभर के सिनेमाघरन में रिलीज कइल जा रहल बा. आदिशक्ति इंटरटेनमेंट के प्रस्तुति आ द एंजल क्रिएशन के बैनर तले बनल एह फिल्म में विराज भट्ट, मोनालिसा, कोमल ढिल्लन, विनोद मिश्रा, माया यादव अउर अवधेश मिश्रा के प्रमुख भूमिका बा. निर्माता हउवें दिनेश चौबे, निर्देशक रवि सिन्हा, गीतकार कमल किशोर राजू, संगीतकार राजेश गुप्ता अउर एक्शन मास्टर सिंह इज किंग हउवें. फिलिम के ऑडियो वेभ म्युजिक पर जारी भइल बा. (प्रशांत निशांत के रपट)\nमिलत जुलत“खुद्दार” के संगीत वेव म्यूजिक पर जारी भइल (3)एगो अउरी बगावत क आग लहकल मुहूर्त भइल एक और बग़ावत की आग के (2)‘मर्द’ ला दुबारा गवलें मोहम्मद अज़ीज़ छब्बीस साल बाद (2)भोजपुरियन पर दिल कुर्बान करे अइली मोहिनी (2)पिरितिया तोहरे नाम के मुहुर्त कइल गइल (2)To the official site of Related Posts via Taxonomies.\tLeaveaReply Cancel reply


शुभी शर्मा - विकिपीडिया\nएक्ट्रेस, टीवी प्रस्तुतकर्ता, मॉडल\nशुभी शर्मा एक तो भारतीय एक्ट्रेस बाड़ी जे मुख्य रूप से भोजपुरी सिनेमा में सक्रिय बाड़ी। शुभी के उनके 2008 के फिलिम चलनी के चालल दूल्हा खातिर जानल जाला जेह में ऊ दिनेश लाल यादव "निरहुआ" के सोझा काम कइली आ एह फिलिम में अपने रोल खातिर इनके 5वाँ भोजपुरी फिलिम अवार्ड्स में बेस्ट डेब्यू के इनाम मिलल।\n1 एक्टिंग कैरियर\n2 बीछल फिल्मोग्राफी\nशर्मा आपन एक्टिंग कैरियर के सुरुआत 2008 के फिलिम चलनी के चालल दुलहा से कइली जेह में ऊ निरहुआ के बिपरीत हिरोइन रहली। इनके अन्य उल्लेख जोग फिलिम सभ में आज के करन अर्जुन दिनेश लाल यादव के साथ, भइया के साली ओढ़निया वाली पवन सिंह के साथ, संतान रवि किशन के साथ, आ छपरा एक्सप्रेस खेसारी लाल यादव के साथ रहल बा।\nसन 2015 में जॉन अब्राहम के फिलिम वेलकम बैक में एक ठो मशहूर गाना "मैं बबली हुई तू बंटी हुआ..." में शर्मा जॉन के साथ डांस करत लउकली आ उनके डांस के तारीफ भी भइल।\nमशहूर हिंदी फिलिम राम लखन के भोजपुरी में बन रहल एही नाँव के रीमेक में शर्मा के काम करे के खबर बा।\n2008 चलनी के चालल दुलहा भोजपुरी\n2010 भइया के साली ओढ़निया वाली भोजपुरी\n2011 संतान भोजपुरी\n2013 छपरा एक्सप्रेस भोजपुरी\n2014 भोजपुरिया दिल की धड़कन भोजपुरी\n2016 दुल्हन चाही पकिस्तान से भोजपुरी\nभोजपुरी फिलिम अवार्ड्स\n↑ "भोजपुरी एक्ट्रेस शुभी शर्मा". दैनिक भास्कर.4अगस्त 2012. पहुँचतिथी 22 फरवरी 2014. Italic or bold markup not allowed in: |newspaper= (मदद)\n↑ "Shubhi's the formula for hit films". दि टाइम्स ऑफ इंडिया. 11 जून 2013. पहुँचतिथी 17 मार्च 2014. Unknown parameter |trans_title= ignored (मदद); Italic or bold markup not allowed in: |newspaper= (मदद)\n↑ 5वाँ भोजपुरी फिलिम अवार्ड्स\n↑ "List of movies". बॉलीवुड हंगामा. पहुँचतिथी 22 फरवरी 2014. Italic or bold markup not allowed in: |publisher= (मदद)\n↑ "जॉन इब्राहम की बबली शुभी शर्मा". bhojpurixp.com (Hindi में). पहुँचतिथी 20 फरवरी 2017.\n↑ "लखन की धनुष बनी ड्रीम गर्ल अभिनेत्री शुभी शर्मा". bhojpurimahfil.in. 12 जुलाई 2016. पहुँचतिथी 20 फरवरी 2017.\n"https://bh.wikipedia.org/w/index.php?title=शुभी_शर्मा&oldid=572715" से लिहल गइल\nभोजपुरी सिनेमा के ऐक्ट्रेस लोग\nएह पन्ना पर आखिरी बेर संपादन5मई 2018 के 20:31 बजे भइल रहल।


आजादी : केतना स्वाधीन जन आ मन? | Anjoria\nPosted by Editor | Aug 14, 2014 | देश आ समाज, राजनीति, सरोकार | 1 |\n– अशोक शर्मा ‘अतुल’\n15 अगस्त. फिरंगिअन से मुक्ति के दिन. 66 साल हो गइल आजाद भइले. कबो सोन चिरईया’ से जानल जात रहे आपन देश भारत. 66 साल में कहां से कहां पहुंच गइल. धरती से चांद आ अब चांद से मंगल के यात्रा पर. सांचहूं आजाद भारत के जेतनो बखान कइल जाव, कम पड़ी. बाकिर एह 15 अगस्त का दिना एगो सवाल फेर कुलबुला ता. ओइसे हर साल एह दिना ई सवाल उठेला. का सांचहूं आजाद भारत में जन आ मन स्वाधीन बा?\nएइमें कवनो दू राय नइखे कि आधुनिक संसार में भारत के एगो बड़हन नाम बा. बिना कवनो संकोच के कहल जा सकेला कि गुलाम भारत (प्राचीन भारत ना) के मुकाबले आजाद भारत बहुत आगे बढ़ गइल बा.\n15 अगस्त माने झंडा फहरी लालकिला से लेके गांव-जवार मे. भाषण होई, लड्डू-पेड़ा बंटाई. स्वाधीनता के जश्न मनी. दिल्ली से लेके हर प्रदेशन के मुख्यालय से सुंदर, सोन्हर भारत बनावे के भरोसा दिहल जाई.\nकेतना अचरज के बात बा कि जेतना ई देश आगे बढ़त जात बा ओतने एह देश के असली लोग पीछे होत जात बा. भारत – जेकर आत्मा गांव में बसे ला. गांधीओ बाबा इहे कहले बानी. अमीर अउर अमीर आ गरीब अउर गरीबी के दलदल में धँसत जात बा. शेयर बाजार के बढ़त-घटत अंक त भारतीयन के समृद्धि के पैमाना नइखे हो सकत. जदि इहे रहित त हमनी के किसान हर साल आपन जिनिगी समय से पहिले खतम ना करीत. खेत-खलिहान में मॉल बनऽता, बड़िका-बड़िका भवन बनऽता. बाकिर जे सगरो देश के अन्न देता ऊ बेचारा खुदे अन्न बिना दम तूड़ रहल बा. एगो आकंड़ा पर धेयान दिहल जाव – देश में करोड़पतिअन के संख्या बढ़ल बा त समाज के सही तस्वीर बतावता कि करोड़पतिअन से कई गुना अधिका ‘रोडपतिअन’ के संख्या बढ़ल बा. कहीं ना कहीं एह अंतर का वजह से समाज में अपराधो बढ़ल बा.\nराजनीति, समाज, शासन-सुशासन, धरम-करम. कहीं शांति नइखे. भ्रष्टाचार के अइसन बोलबाला कि सही आदमी के कवनो काम बिना घूस दिहले ना होई. सरकारी योजना ठीके बनेला, बाकिर फायदा मुट्ठी भर सरकारी बाबू लोग डकार जाला.\nघोटाला, घूसखोरी से एह देश के रोम-रोम पेवस्त गइल बा. अनाज से लेके कफन ले, विधवा के पेंशन से मजूरा के मजूरी ले, 2जी से लेके नउकरी में भर्ती ले, सुरक्षा-टैक्स से चोरी ले! केतना नाम गिनावल जाव? जमीन से लेके आसमान ले बस घोटाला-घपलाबाजी.\nसामाजिक समरसता के कहीं नाम नइखे. इंटरनेट भा कहीं विश्व ग्राम के एह दौरो में अपना देश में लोग जात-पात में आपन भाग्य खोजेला. शिक्षा के नाम पर सरकारी स्कूलन में भोजन-पोशाक दिआता, असली ज्ञान के अते-पते नइखे.\nधरम के ठिकेदारन के कहले बेकार बा. फलाना संत, फलनवां बाबा…ले दे आमजन के विश्वास-आस्था के साथ धोखा.\nकहल जाला मरद-मेहरारू गाड़ी के दूगो पहिया ह. एगो टूटी त दोसर कबो आगे ना बढ़ पाई. ई ठीक बा मरद-मेहरारू भेदभाव तनि कम भइल बा, बाकिर का ‘कम’ के काम चली. देश बूढ़ होता, तबो सोच उहे पुरातन – कहे के मतलब दकियानुसी. भारत के कवनो अइसन जगहा नइखे जहां रोज-रोज माई-बहिन-बेटी के साथ अत्याचार नइखे होत. कहे खातिर ढेर कानून बा एह देश में, बाकिर एकर लाभ? शून्य. निर्भया कांड से लेके बदायूं कांड ले देख लीं…समझ में आ जाई.\nकेंद्र होखो भा कवनो राज्य सरकार, बेकारी, बेमारी दूर करे खातिर खूब नारा दिहल जाला. विडंबना देखीं ई दूनो रोज बढ़ते जात बा. अरे भाई! कमाई ना होई त लोग खाई कहां से? खाई ना त बेमारी होखबे करी. पांच सितारा होटल में, एसी के ठंडई में टाई कोर्ट लगा के देश के सही तस्वीर के बखान कइल संभव नइखे. जमीन पर उतरे के पड़ी.\nबड़-छोट, अमीर-गरीब के नतीजा ह कि जे ना से बंदूक उठा लेता. एक ओर सरकार दोसरी ओर बंदूकिया दीवार. आदमी जाई त कहां जाई. कहे के मतलब कि आजाद देश के बागडोर सम्हारे वाला कबो ई जाने के जतन ना कइल कि देश के माने खाली दिल्ली भा कवनो राज्य के राजधानी ना होला.\nहर पांच साल पर लोग बड़ा उम्मेद में एगो सरकार बनावेला. बस वोट देहले भर काम रहेला. ओकरा बाद, जोहत रह! ईहां कहल जरूरी बा कि कहे खातिर सबकेहू भारतवासी ह, बाकिर देखीं जब ना तब कबो बिहारी भगाओ, कबो कश्मीरी भगाओ – माने अपने आदमी से आदमी नफरत के बीज बोए में कवनो कसर नइखे छोड़त.\nआर्थिक, सांस्कृति आ सामाजिक रूप से आपन देश विरोधाभास का बीचे सांस ले रहल बा. नतीजा ई बा लोग कहऽता कि स्वाधीनता खातिर एगो अउर लड़ाई लड़े के पड़ी, जेसे जन-मन सही मायने में आजाद हो सको.\n15 अगस्त मनो, बढ़िया से मनो – एह संकल्प के साथे कि भारत के जन-मन के वास्तविक स्वाधीनता मिलो. ना त हर बरिस खानी बेकारी, बेमारी, भुखमरी, ऊंच-नीच, जात-पात, घपला-घोटाला आ गरीबी के चक्की में पिसत आम भारतीय जन खातिर 15 अगस्त माने स्वाधीनता के कवनो मतलब नइखे.\nअशोक शर्मा ‘अतुल’\nउप-समाचार संपादक, दैनिक पूर्वादय\nPreviousबदला के आगि\nNextसंसद मे पूर्वांचल के शेर आ हिदुत्व के नायक के दहाड़\njay\ton August 15, 2014 at 12:06 pm\nbahut sundar alekh


Bhojpuria.com | आर के दुबे के बचाये खातिर चमचा आगे आइल\nHome Samachar National आर के दुबे के बचाये खातिर चमचा आगे आइल\nआर के दुबे के बचाये खातिर चमचा आगे आइल\t12 April 2011\tSudhir Kumar\tजमशेदपुर। चार दिन पहिले भोजपुरिया डॉट कॉम पर एगो रिपोर्ट आइल रहे, जवना में बिहार सरकार द्वारा संचालित भोजपुरी अकादमी के चेयरमैन रवि कांत दुबे पर दूगो लइकियन के फेक प्रोफाइल चलाये के आरोप लगावल गइल रहे। इंटरनेट पर जवना प्रोफाइल के रविकांत दुबे चलावत रहलन, अउर जवना में पता पटना के लिखल रहे, ओह दूनो लइकियन के फोटो वास्तव में पाकिस्तान के वेबसाइटन से लिहल गइल रहे। अगर केहु भी चाहो त एहिजा (नाम पर) क्लिक कइ के रागिनी सिन्हा अउर स्वाती राय के फोटो आ नाम के असलियत देख सकेला।\nखैर, ई त बात भइल सबूत के, आगे के स्थिति ई बा कि एक ओर जहाँ रवि कांत दुबे एह खुलासा के बाद सदमा में बाडन, ओहिजे दोसरा ओर उनकर एगो चमचा एह खुलासा से तिलमिला गइल बाटे, अउर भोजपुरिया डॉट कॉम आ जय भोजपुरी डॉट कॉम पर अनर्गल आरोप लगा रहल बाटे। ओह चमचा के कहनाम बा कि भोजपुरिया डॉट कॉम भोजपुरी के प्रति समर्पित लोगन के खिलाफ काम कइ रहल बाटे, जबकि सच्चाई ई बा कि आज ले भोजपुरी खातिर जेतना काम भोजपुरिया डॉट कॉम अउर जय भोजपुरी डॉट कॉम कइले बा, कवनो दोसर वेबसाइट ओतना सोच भी नइखे सकत। एक ओर जहाँ कुछ वेबसाइट वाला लोग फिल्मी कलाकारन के करीब जाये खातिर चमचागिरी करत ना थकेला, ओहिजे दोसरा ओर ई सिर्फ सच के ही ताकत बा कि जवना कवनो व्यक्ति पर भी भोजपुरिया डॉट कॉम कुछ लिखलस, अंत में ओह लोगन के भी ओह बात के स्वीकारे के पडल, अउर तथ्य के माने के पडल। हमनी पर घिनौना आरोप लगा रहल सहारा इंडिया में काम करे वाला राज कमल पांडे के एतनो नइखे बुझात कि जब सब सबुत ओह खबर में दिहल बा, त फेर ओह में गलत का बा। अगर उनका में साहस बा, त ओह में एको सबुत के गलत साबित कइ के देखावस। एक जमाना पहिले दम तूड चुकल भोजपुरी के एगो वेबसाइट पर ऊ ना सिर्फ हमनी के सहयोगी वेबसाइट जय भोजपुरी डॉट कॉम के आ ओकरा सदस्यन के खुले आम गारी दे रहल बाडन, बल्कि ओह वेबसाइट के प्रबंधन भी एह काम में उनकर खुल के सपोर्ट कइ रहल बाटे। एह मुद्दा पर जब हमनी का एगो वरिष्ठ अधिवक्ता नरेश सिंह से बात कइनी जा, त ऊ कहलन कि ई सिधे तौर पर साइबर क्राइम के मामला हवे, अउर इंडियन आईटी एक्ट के अनुसार ओह वेबसाइट अउर ओकरा प्रबंधक (शैलेश मिश्रा) का उपर कार्यवाही खातिर एतना सबूत काफी बा। रवि कांत दुबे आ राज कमल पांडे काल्ह फेसबुक पर ओही फेक प्रोफाइल (रागिनी सिन्हा) पर लिख के भोजपुरिया डॉट कॉम अउर ओकरा संचालकन का उपर ब्लैकमेल करे, रंगदारी लेवे अउर ना जाने का-का आरोप लगवले बा लोग। हमनी का एहिजा साफ कइल चाहेब कि भोजपुरिया डॉट कॉम आज ले केहु से एको रुपया नइखे लेले, अउर हमनी का चैलेंज करतानी कि केहु एह में से एको आरोप साबित कइ के देखाव। अगर रविकांत दुबे का लगे हमनी के गलत साबित करे खातिर कुछ तथ्य बा, त सामने आवस। अगर हमनी पर विश्वास नइखे, त मीडिया में जास, लेकिन अपना चमचा लोगन के आगे कइ के एह तरह के अनर्गल आरोप लगावल बंद करस। जब हमनी का राजकमल पांडे के इतिहास खोजे के कोशिश कइनी त पता चलल कि ई व्यक्ति पहिले पुरुष वेश्या (जिगोलो) रह चुकल बाटे, अउर 2004 के समय में (जब हमनी का इनका के जानतो ना रहनी जा) पोस्ट कइल इनकर कुछ प्रचार सामग्री (केहु भी एहिजा क्लिक कर के एह बात के देख सकेला) आजो इंटरनेट पर देखल जा सकेला। जब केहु एह दिशा में इनकर ध्यान दिलावल तब पहिले त पहिले ई कहले कि प्रोफाइल हैक हो गइल रहे, जब ई बतावल गइल कि ई पोस्ट 2004 के हवे, तब कहले कि हम ई-मेल आईडी (rkp_lucknow @ yahoo.com) ही 2006 में बनवले बानी, फेर जब उनकर याहू प्रोफाइल देखावल गइल जवना में ऊ आईडी 2004 के बनल लिखल रहे, त ऊ गाली-गलौज पर उतर गइलन। ना जाने केतना गो एडल्ट वेबसाइटन पर सक्रिय राजकमल पांडे के चरित्र, अउर ओह वेबसाइट पर उनकर भाषा अपना आप में उनकर इमानदारी आ सच्चाई के कहानी कह रहल बाटे। रविकांत दुबे पर से सबके ध्यान हटाये खातिर राज कमल पांडे एतना निचता पर उतर गइलन कि ऊ एगो एडल्ट वेबसाइट पर जय भोजपुरी परिवार के एगो वरिष्ठ सदस्य नवीन भोजपुरिया के फेक प्रोफाइल बनवलन (ओकर स्क्रीन शॉट हमनी का लगे बा, जवना में ऊ खुद ओही प्रोफाइल से लॉगिन बाडे, जवना से उनकर कुकृत्य के पता चलता), आ ओकरा के फेसबुक आ ओह वेबसाइट पर अपलोड कइ के लिखलन "अइसे बनावल जाला फेक प्रोफाइल, आ हम जेकर चाहीं, ओकर फेक प्रोफाइल बना सकेनी।" उनका एह बात से (जेकर स्क्रीन शोंट हमनी का लगे बा) साफ पता चलता कि रवि कांत दुबे के बचाये खातिर ऊ कवनो हद तक जा सकेले। भोजपुरिया डॉट कॉम आज ले ना त केहु का लगे झुकल बा, नाही झुकी... हमनी का हमेशा सच के लेके चलल बानी जा, अउर एही वजह से पिछला छह साल से हमनी के समाज के अपार समर्थन मिल रहल बाटे, अउर हमनी के वेबसाइट भोजपुरी में लगातार No. 1 के स्थिति पर कायम बाटे। जेकरा कवनो गलतफहमी बा, ओकरा खातिर हमनी का लगे सबूत बा, जवन कि उपलब्ध करावल जा सकेला। अगर केहु चाहे, त एह देश में के कवनो अदालत में हमनी का अपना लिखल हर बात के साबित करे खातिर तैयार बानी। Related news items:\nपुनः मूषको भव !!!\nअकादमी को यह अधिकार किसने दिया : मनोज तिवारी\nमुझे मालिनी नहीं अकादमी से शिकायत हैः शारदा सिन्हा\nखेल खेल रही है भोजपुरी अकादमी\nहार गईं मालिनी... असली सम्मान, नकली ब्रांड एम्बेस्डर...\nअकादमी पुरस्कार अउर पइसा के खेल ? भरत शर्मा व मनोज तिवारी ने सम्मान लौटाया\nभोजपुरी अकादमी : सम्मान से गुंडागर्दी तक... खुल गई दुबे की किताब की पोल...\nComments (5)\tबेशरमी के हद\t1\nTuesday, 12 April 2011 18:24\tराजु सिंह\tइ त दुनो जाना बेशरमी के हद कर देहले बाडन सन एहनी के त लात मार के बहरियाई देबे के चाही\nChhuchhunar re badan san\t2\nTuesday, 12 April 2011 18:28\tAnil Mahto\tBaaap reet bad chonahr aa chhuchhur badan san ji,aa hau t Randi kulhin se gail gujral baa je 100 rupya me chhinri kart ba.\ngandi harakat\t3\nThursday, 14 April 2011 17:07\tTILAKRAJ YADAV\tअरे यार ! तनी तुहनो लोगेन बढ़िया खबर छापा करा !आइसन लुचकान के बारे में काहें समय खराब करेला लोगेन! सुन के दिमाग़ कराब होला |\nCase kail jao\t4\nSaturday, 16 April 2011 14:34\tSanjay\tEh logan per kanuni karwayi kail jao, tabe eh logan ke samajh me aayi.\nanother MatukNath in making ?\t5\nSunday, 17 April 2011 16:07\tPushpendu mishra\tEk samay jab Matuknath & julie affair ka jor public me charcha ka vishay tha tab mere mitr ne comment kiya tha ki MNC (Matuk Nath Choudhary) hamaari sanskruti ko bigaad raha hai..lekin iss 'heart breaking' news ne to mujhe sharminda kar diya hai ki main buxar se hoon aur M V college ka product hoon jaha se ye 'Tharak shiromani' shiksha dete hain... Tons of thanx to Mr sudhir for exposing the 'dual profiled' person aur wo bhi 'naari'..


शुभम तिवारी के मल्ल युद्ध – Anjoria\nभोजपुरी सिनेमा के डायनामिक एक्टर शुभम तिवारी अब भोजपुरी सिनेमा के सुपर स्टार रविकिशन का साथे “मल्ल युद्ध” करे जा रहल बाड़न. एह दुनु महावीरन वाली एह हाई वोल्टेज फिल्म के नायिका बाड़ी रानी चटर्जी. फिल्म के निर्माता हउवें सुनील कुमार चौहान आ निर्देशक हउवें चांद मेहता. शुभम तिवारी के बारे में कहल जाला कि ऊ अभिनय के हर क्षेत्र में काबिल हउवें चाहे ऊ रोमांस होखे, कामेडी होखे भा एक्शन. फिल्म “कानून हमरा मुट्ठी में” उनुकर एक्शन देखवले रहे त “तू ही मोर बालमा” में उनकर रोमांस आ कामेडी देखे के मिलल रहे. अब “मल्ल युद्ध” शूभम का जिनिगी के एगो खास मोड़ होखे जा रहल बा.


औरंगाबाद में ट्रक से कचरा के तीन लोग के मौत – टटका खबर\nबिहार के औरंगाबाद जिला के बारुण इलाका में हाईवे पर सिरीस पुल का लगे एगो ट्रक से कचरा के तीन लोग के मौत हो गइल. पुलिस के कहना बा कि भोजपुर जिला के बिहिया इलाका के कुछ लोग एगो पिकअप वैन पर मवेशी लादके वाराणसी ओरी जात रहले जब ओह वाहन के चक्का पक्चर हो गइल. वाहन सड़क किनारा खड़ा क के चक्का बदलत घरी एगो बेकाबू ट्रक वाहन मालिक डब्लू यादव, आ चालक अउर खलासी के कचारत निकल गइल. तीनो जने के मौत ठाँवे पर हो गइल.\nट्रक चालक वाहन समेत फरार हो गइल. लाशन के पोस्टमार्टम ला औरंगाबाद सदर अस्पताल भेजल गइल बा.\nTags: औरंगाबाद, बिहिया, भोजपुर, सड़क हादसा


बलिया न्यूज : 13 जुलाई 2015 – टटका खबर\n‘मुए’ से पहिलहीं मर चुकल रहली अमरमणि त्रिपाठी के पतोहु. सड़क हादसा में सारा के मौत के खबर ले के थाना चहुँपल अमनमणि त्रिपाठी के ओहि दिने पकड़ के जेल मे डाल दिहले रहुवे पुलिस. अब पोस्टमार्टम में बतावल गइल बा कि सड़क हादसा होखे का पहिलहीं सारा के फेफड़ा जख्मी रहुवे आ छाती के कई गो बाती टूट गइल रहुवे. बापे पूत परापत घोड़ा, बहुत नहीं त थोड़ा थोड़ा.\nजौनपुर के मुफ्तीगंज बाजार में अतवार का दिने दू गो समुदाय का बीचे तनातनी पसर गइल. एक समुदाय के लोग शिकायत ले के सड़क उतर आइल कि फेसबुक पर ओह लोग का खिलाफ टिप्पणी कइल गइल बा. कस्बे के एगो नवही अपना फेसबुक वाल पर जोधाबाई-अकबर आ एगो नेता के परिजन लेके कुछ लिख दिहले रहुवे. जब ओह पर नजर पड़ल त लोग के नाराजगी बढ़त गइल आ दिन मे भीड़ थाना घेर लिहलसि. जानकारी मिलते एसपी पूरा फोर्स ले के चहुँपलन. फोर्स देख भीड़ छटक गइल. बाद में पुलिस आरोपी के गिरफ्तार कर लिहलसि बाकिर इलाका में तनाव मौजूद बा.\nआजमगढ़ के मेंहनगर के मौलिया गाँव में एगो कच्चा मकान भस गइला से एगो मेहरारू ओकरा नीचे दबा के मर गइल. एगो नवही घवाहिल हो गइल बा बाकिर चार बरीस के एगो बच्ची सकुशल बाच गइल बिया.\nआजमगढ़ के सिकन्दरपुर गाँव के एगो बारह बरीस के लड़िकी के मौत साँप कटला का चलते हो गइल. पहिले त परिवार वाले झाड़फूंक करावे में समय बीता दिहलें आ बाद में जब हालत बिगड़े लागल तब एगो डाक्टर किहाँ ले गइल लोग बाकिर तबले ओकर मौत हो चुकल रहुवे.\nबलिया के घोड़हरा मे आपन भूत भगवावे आइल बक्सर के सिमरी इलाका के राजपुर गाँव के एगो औरत के मौत सोखा के झाड़फूंक का दौरान हो गइल. पचपन बरीस के एह मेहरारू के कपार पर कपूर राख के सोखा ओहमें आग लगा दिहलसि आ छटपटाइल औरत बगल में जरावल आग में गिर के मर गइल. एह घटना के देखते सोखा विमल पासवान परा गउवे. पुलिस अब ओकरा तलाश मे बिया.\nसतीश चंद कालेज छात्र संघ के अध्यक्ष रहल आशुतोष पांडेय के पुलिस बिजली किल्लत का खिलाफ आन्दोलन करे का मामिला में गिरफ्तार कर लिहले बिया. एकरा बाद छात्र संघर्ष समिति कुवंर सिंह पीजी कालेज में बइठक क के आपन विरोध जतवलसि आ कहलसि कि एकरा खातिर अब बड़हन आन्दोलन कइल जाई. अतवार का दिने कालेज चौराहा पर जिला प्रशासन के पुतला फूंकल गइल.\nTags: बलिया, बलिया न्यूज


संविदा पर बहाल नर्स के नौकरी नियमित कइल जाई – टटका खबर\nसंविदा पर बहाल नर्स के नौकरी नियमित कइल जाई\nबिहार सरकार फैसला लिहले बिया कि राज्य में संविदा पर बहाल आठ हजार नर्सन के सेवा तामिलनाडू मॉडल अपनावत नियमित कर दिहल जाई. एह में तीन साल ले संविदा पर काम करे वाली नर्सन के कुछ प्रकिया अपनावत नियमित कर दिहल जाई. बिहार के स्वास्थ्य सेवा आजुकाल्हु एही संविदा नर्सन का भरोसे टिकल बा.


तकदीर के फैसला – Anjoria\nतकदीर के फैसला\nआनन्द मीडिया के पेशकश भोजपुरी फिलिम ‘तकदीर के फैसला’ के भव्य संगीतमय मुहूर्त पिछला दिने मुंबई के एम फोर यू रिकार्डिंग स्टुडियो में करावल गइल. एह मौका पर मशहूर पार्श्वगायिका इन्दू सोनाली के सुमधुर आवाज़ में संगीतकार छोटे बाबा के निर्देशन में एगो गाना रिकार्ड करावल गइल. एह फिलिम केपूरा पढ़ीं…


भोजपुरी साहित्य सेवियन के “पाती अक्षर सम्मान” से सम्मानित कइल गइल – Anjoria\nमई 27, 2018 पाती अक्षर सम्मान\nदीप प्रज्वलन वगैरह का बाद शुरू भइल अधिवेशन के पहिला सत्र में “भोजपुरी साहित्य के बढ़त डेग” विषय पर विमर्श-विचार गोष्ठी में बोलत मुख्य अतिथि डॉ अर्जुन तिवारी भारतीय साहित्य में भोजपुरी के विपुल सृजनात्मक साहित्य के चरचा करत सरकार का तरफ से एकर अनदेखी कइला के चिन्ताजोग बतवलन आ कहलन कि संविधान के अठवीं अनुसूची में भोजपुरी के शामिल करे में होखत देरी दुर्भाग्य भरल बा.\nडॉ नीरज सिंह आ डॉ जयकान्त सिंह विश्वविद्यालयन में भोजपुरी के पठन-पाठन आ शोध के चरचा करत चालीस बरीस से प्रकाशित हो रहल भोजपुरी पत्रिका “पाती” के योगदान के सरहलें. डॉ ब्रजभूषण मिश्र, डॉ प्रेमशीला शुक्ल, कृष्ण कुमार, आ भगवती प्रसाद द्विवेदी वगैरह वक्ता अपना संबोधन में “पाती” पत्रिका के एतिहासिक योगदान के भूरि-भूरि सराहत एह बात के रेघरियवलें कि यूपी में आजु ले भोजपुरी अकादमी के गठन नइखे हो सकल जबकि बिहार, मध्य प्रदेश आ दिल्ली में एकर गठन हो चुकल बा.\nअपना अध्यक्षीय संबोधन में डॉ नन्द किशोर तिवारी कहलन कि लोकभाषा भोजपुरी के हजारन मौलिक शब्द संस्कृत से निकलल बाड़ें आ भोजपुरी के हिन्दिओ से पुरान भाषा बतवलें. कहलें कि भोजपुरी अपना मौलिक सर्जन शक्ति से आजुओ अचंभित करेले.\nभोजपुरी गायक ओमप्रकाश आ उनुका साथियन के प्रस्तुति गोंड़ऊ नाच के सांस्कृतिक स्वरुपो के देखनिहार-सुननिहार लोग आनन्द उठावल. पहिला सत्र के संचालन श्री केके सिन्हा कइलन.\nदुसरका सत्र में आयोजित कवि सम्मेलन में कई जनपदन से आइल कवि अपना अपना कविता से लोकभाषा भोजपुरी में अनूठा कविताई, गीत आ गजलन से समाँ बांध दिहलें.\nसर्वश्री ब्रजभूषण मिश्र, भगवती प्रसाद द्विवेदी, गुलरेज शहजाद (मोतिहारी). आनन्द संधिदूत, जयकान्त सिंह जय, भालचन्द्र त्रिपाठी, अशोक द्विवेदी, अनील ओझा नीरद, मिथिलेश गहमरी, शशि प्रेमदेव, गुरविन्द्र सिंह, विजय मिश्र, हीरालाल हीरा, कमलेश राय, आलोक पाण्डेय, अशोक कुमार तिवारी, शिवजी पाण्डेय रसराज, भगवान पाण्डेय निराश. डॉ शत्रुघ्न पाण्डेय, राजेन्द्र भारती वगैरह कवि लोग के कवितन के सुधि श्रोता खूबे सरहलें.\nदुसरका सत्र के संचालन शिवजी पाण्डेय रसराज कइलें आ आखिर में विश्व भोजपुरी सम्मेलन के बलिया इकाई के अध्यक्ष श्री विजय मिश्र सभका के धन्यवाद दिहलें.


खबर एक नजर में (10 जून 2011) – टटका खबर\nसीबीएसई के बिहार झारखण्ड के मैट्रिक के रिजल्ट\nसीबीएसई के बिहार झारखण्ड के दसवीं क्लास के रिजल्ट आजु प्रकाशित हो रहल बा. बिहार विद्यालय परीक्षा समिति के इंटर कला के रिजल्ट काल्हु जारी होखी. यूपी बोर्ड आजुवे आपनो मैट्रिक के रिजल्ट घोषित करे वाला बा.\nबिहार में शिक्षक पात्रता परीक्षा के फार्म पहली जुलाई से हर अनुमण्डल पर मिले लागी. फार्म के बिक्री चौदह जुलाई ले होखी आ अठारह जुलाई से तीस जुलाई का बीच फार्म भर के जमा कइल जा सकी. राज्य सरकार पैंतीस लाख फार्म उपलब्ध कराई. परीक्षा तिथि के एलान अबहीं नइखे भइल.\nगया धनबाद रेल खण्ड पर गझंडी टिसन का लगे पचीस हजार किलोवाट के तार टूटला का चलते काल्हु अधरतिया से डाउन लाइन पर रेल गाड़ियन के आवाजाही बन्द हो गइल बा. राजधानी एक्सप्रेस समेत कई गो गाड़ी बीच का टिसन पर खड़ा बाड़ी स. कुछ गाड़ियन के अप लाइन से चलावल जा रहल बा. मरम्मत के काम चल रहल बा आ आजु दुपहरिया ले हालात सामान्य होखे के उमेद बा.\nबाबा रामदेव का लगे सवा चार सौ करोड़ के परिसंपति\nकाल्हु बाबा रामदेव अपना ट्रस्ट आ दोसरा संस्थानन के परिसंपति के घोषणा कर दिहले जवना से पता चलल कि उनुका लगे ४२६ करोड़ के संपत्ति बा. एकरा अलावे कुछ कंपनियो बाड़ी सँ बाबा के जवना के हिसाब किताब ऊ ना दिहले आ कहले कि सगरी कंपनियन के हिसाब कंपनी रजिस्ट्रार का लगे बा जहाँ से लिहल जा सकेला. एकरा साथही बाबा इहो कहले कि ऊ त उदाहरण पेश कर दिहले अब सरकार में शामिल लोग अपना ट्रस्टन के हिसाब एही तरह जगजाहिर कर के देखावे.\nबाबा रामदेव के तबियत खराब होखल जात बा\nदेश में करिया धन के समाप्ति करावे खातिर खटवास पटवास धइले बाबा रामदेव के तबियत बिगड़ल जात बा. काल्हु हरिद्वार के सीएमओ उनुका से आपन अनशन तूड़ देबे के निहोरा कइलन बाकिर बाबा ना मनलन. हँ अतना जरुर मान लिहलन कि नींबू पानी आ शहद के सेवन करत रहीहें. सीएमओ कहले कि अगर जरुरी भइल त बाबा रामदेव आ बालकृष्ण के जबरिया भोजन दिहल जाई.\nहिन्दू देवियन के नंगा तस्वीर बनावे वाला पेंटर मुअले\nदेश विदेश में अपना पेंटिंग खातिर मशहूर आ हिन्दू देवियन आ भारत माता के नंगा तस्वीर बनावे खातिर बदनाम पंचानबे साल के मकबूल फिदा हुसैन के काल्हु हार्ट अटैक से मौत हो गइल. फिदा हुसैन माधुरी दीक्षित पर “फिदा” होके गजगामिनी बनवले रहलन जवन चलल ना. बाकिर हुसैन के पेंटिंग करोड़ो में बेचाली सँ. देश में आपन विरोध होखला का चलते हुसैन देश छोड़ के इंगलैण्ड चल गइल रहले, बाद में ऊ कुवैत के नागरिकता ले लिहले. अब देश के कुछ लोग हुसैन के हिन्दुस्तान में दफन करावे के माँग करत बा. जे लोग हुसैन खातिर छाती कूटत बा उहे लोग तसलीमा नसरीन का मुद्दा पर चुप्पी लगा जाला. तब वैचारिक स्वतंत्रता के बात ना होखे जवन हुसैन का मामिला में पिंगल छटाला.\nडा॰ पृथ्वीश नाग के बीएचयू के कुलपति बनावल जाई\nबीएचयू के मौजूदा कुलपति प्रो॰ अवधराम के कार्यकाल १३ जुलाई के पूरा हो रहल बा. नयका कुलपति खातिर कोलकाता के नेशनल एटलस थीमेटिक मैपिंग आर्गनाईजेशन के निदेशक, सर्वेयर जनरल आफ इण्डिया, आ जानल मानल भूगोलविद डा॰ पृथ्वीश नाग के चुनल गइल बा. केन्द्र सरकार के सेवा से छुट्टी मिलला का बाद डा॰ नाग बनारस हिन्दू विश्वविद्यालय के कुलपति के पदभार सम्हरिहें.\nदंतेवाड़ा में दस गो पुलिसकर्मी शहीद\nकाल्हु छत्तीसगढ़ का दंतेवाड़ा जिला में नक्सली बारूदी सुरंग के विस्फोट करा के एगो पुलिस वाहन के उड़ा दिहले जवना में दस गो सिपाहियन के मौत हो गइल आ कई जने घवाहिल हो गइल बाड़े. योजना आयोग एही नक्सलियन के गोलाबारूद आ वैचारिक समर्थन देबे वाला आ अदालत से देशद्रोही साबित डा॰ विनायक सेन के आपन सलाहकार बहाल कइले बा.\nहॉकी के नेशनल चैम्पियनशिप आजु शुरु हो रहल बा\nदेश के पहिला सीनियर नेशनल हॉकी चैम्पियनशिप आजु से भोपाल में शुरु हो रहल बा. एह टूर्नामेंट में बत्तीस गो टीम हिस्सा ले रहल बाड़ी सँ. चार चार गो टीमन के आठ आठ गो पूल बनावल गइल बा. लीग मैच आ नाक आउट का आधार पर मैच खेलल जइहे सँ. आजु आठ गो मैच होखे वाला बा.\nथाईलैन्ड ग्रांड प्री बैडमिंटन में सानिया नेहवाल क्वार्टर फाइनल में चहुँपली.\nडेढ़ साल बाद सनत जयसूर्या फेर अंतर्राष्ट्रीय क्रिकेट खेले लवटले. ऊ २५ जून से शुरु होखे वाला श्रीलंका इंगलैण्ड क्रिकेट सीरिज में श्रीलंका टीम में शामिल कइल गइल बाड़े.\nअपना देश के खेल मंत्रालय अगिला साल लंदन में होखे वाला ओलंपिक खेलन खातिर खिलाड़ियन के तइयार करे पर दू अरब अट्ठावन करोड़ रुपिया खरच कर रहल बा. पता ना एह खरचा में कवनो कलमाडी जइसन खिलाड़ी बावे कि ना. हर खेल खातिर १५ जून से प्रशिक्षण शिविर लगावल जा रहल बा.\nमूट्ठी भर लोग तय ना कर सके कि का जायज बा का नाजायज\nदेश के सूचना प्रसारण मंत्री अंबिका सोनी काल्हु कहली कि कुछ मुट्ठी भर लोग ई तय ना कर सके कि का जायज बा का नाजायज. आपन राय देबे के अधिकार सभका लगे बा बाकिर फैसला चुनाइले प्रतिनिधि संसद में करीहें. सरकार के मरजी पर बा कि ऊ केहु के सलाह विधेयक में शामिल करे कि ना.


सगरी खबर भोजपुरी में (मंगल,7जुलाई 2015) – टटका खबर\nसगरी खबर भोजपुरी में (मंगल,7जुलाई 2015)\nबिहार में आजु भइल विधान परिषद के 24 गो सीटन ला मतदान में करीब 94 फीसदी वोट पड़े के खबर बा. वोट गिने के काम 10 जुलाई के होखी. आजु पटना के एगो मतदान केन्द्र पर वोट डाले आइल मंत्री ललन सिंह आ पीके शाही पर एफआइआर दर्ज कर लीहल गइल जवना के जानकारी मिलला का बाद ई लोग थाना में सरेण्डर कर दिहलसि. वइसे मतदान कुल मिलाके शांत रहल.\nमुस्लिम राजनीति करे खातिर जानल जाए वाला एआईएमआईएम के अध्यक्ष असदुद्दीन ओवैसी यूपी विधानसभा के अगिला चुनाव में उतरे के ऐलान कर दिहले बाड़न. एह के नजर में राखत रमजान का मौका पर जगहे जगह इफ्तार पार्टी देबे के फैसला कइले बिया. ओवैसी के पार्टी के एह तरह मैद‌ान में उतरला से सबले अधिका नुकसान मुलायम सिंह यादव के गोल समाजवादी पार्टी के होखे जा रहल बा. काहे कि उनकर आधार में मुसलमान आ यादव समुदाय के वोट बा.\nयूपी के जंगल राज में बाराबंकी थाना में एगो औरत के जरा के मार देबे के मामला सामने आइल बा. एह मामिला के न्यायिक जांच के आदेश\nदे दीहल गइल बा. मरे वाली महिला के आरोप रहे कि अपना मरद के छोड़ावे खातिर घूस देबे से मना कइला पर पुलिस वाले ओकरा के जरा दिहले. बाद में ओह महिला नीतू द्विवेदी के आजु अस्पताल में मौत हो गइल.\nयूपी में पुलिस के इकबाल कइसन बा एकर नमूना आजु देवरिया में देखे के मिल गइल जबा सपा नेता पुलिस का गिरफ्त से अपराधी के छोड़वा के भगा दिहले. ऊ अपराधी एगो सपा नेता के भतीजा हवे आ पुलिसो से खूब बदतमीजी कइले रहुवे. एगो झगड़ा वाला जमीन पर नाजायज कब्जा क के ओहपर यादव छात्रावास बनावत घरी ओकरा के रोके पुलिस चहुँपल त ऊ आपन दबंगई देखावे लागल. पुलिस से हाथापाईओ कइलसि. बाद में ओकरा के पकड़ के ले आइल पुलिस त सपा के लोग पुलिस से ओकरा के छोड़वा भगावल.\nपिछला सरकार के फुरसते ना रहुवे कि विदेशन से देश के संबध सुधारे भा पोढ़ करे के काम करे. एकर नतीजा ई भइल कि चीन भारत के चारो तरफ आपन जाल बिछावे में कामयाब हो गइल आ संप्रग सरकार एकर कवनो परवाह ना कइलसि. मध्य एशिया के पाँच गो देश का यात्रा पर निकलल पीएम मोदी अब ओह देशन से भारत के नाता सुधारे में लागल बाड़न. बाकिर चीन एह मामिला में अतना आगे निकल गइल बा कि ई काम सहज नइखे रहि गइल. देखल जाव कि कवना हद ले नुकसान के कम करे के कोशिश हो पावत बा.\nमध्‍यप्रदेश के मुख्‍यमंत्री शिवराज सिंह चौहान व्‍यापम मामला के सीबीआई जांच करावे खातिर सहमत हो गइल बाड़न. अब राज्‍य सरकार उच्‍च न्‍यायालय से एह घोटाला के सीबीआई जांच के अनुमति देबे के गोहार लगाई.\nसुप्रीम कोर्ट में सगरी राष्‍ट्रीय आ ईलाकाई राजनीतिक गोलन आ सरकारी संगठनन के सूचना के अधिकार अधिनियम के तहत लेआवे का बारे में दायर एगो याचिका का बारे में सुप्रीम कोर्ट भाजपा आ कांग्रेस समेत छह गो राजनीतिक गोलन के नोटिस भेजले बिया.\nराष्‍ट्रीय स्‍तर पर न्‍यूनतम रोजाना मजदूरी 137 रूपिया से बढ़ाके 160 रूपिया रोजाना कर दीहल गइल बा. ई दर एह महीना के पहिला तारीख से लागू मानल जाई. केन्द्र से सगरी राज्य सरकारन के एह संशोधन के लागू करावे के कहल गइल बा जेहसे मजदूरन के सही मजूरी मिल सको.\nअंजिक्‍य रहाणे के कप्तानी में जिम्‍बाब्‍वे से तीन गो एकदिना आ दू गो बीसबीसा खेले खातिर भारत के क्रिकेट टीम आजु सबेरे जिम्बाब्वे खातिर रवाना हो गइल बिया.पहिलका एकदिना शुक का दिने हरारे में खेलल जाई.\nभाजपा आ कांग्रेस के कहना बा कि दिल्ली के पूरा राज्य के दर्जा बनावे का मुद्दा पर जनमत संग्रह करावे के बात गैर संवैधानिक होखी बाकिर आआपा पार्टी ना त कबो संविधान के परवाह कइले बिया ना आगे करे वाली बा.\nभारत के महिला क्रिकेट खिलाड़ी मिताली राज एकदिना मैचन में पाँच हजार रन बनावे वाली दुनिया के दुसरकी आ भारत के पहिलकी खिलाड़ी बन गइल बाड़ी. न्यूजीलैंड से होखत चउथका एकदिना में मिताली 81 रन बनवली. भारत ई मैच जीत के दू दू मैच के बरोबरी पर आ गइल बा आ अब आखिरी एकदिना में सीरिज के फैसला होखी.\nतुर्की के एगो हवाई जहाज में बम होखे का खबर का बाद ओकरा के दिल्ली का हवाई अड्डा पर उतार लीहल गइल. जहाज के जाँच करे खातिर एनएसजी कमांडो चहुँप के सवारियन से पूछताछ कइले. सगरी 150 सवारियन के सही सलामत निकाल लीहल गइल बाकिर कवनो बम ना मिलल. हवाइ जहाज के टायलेट में केहू लाल लिपस्टिक से बम के खबर लिखले रहुवे.\nइस्लामी आतंकवादी संगठन इस्लामिक स्टेट उत्तरी इराक के मोसूल शहर का अगल बगल से नाहियो त 110 विद्यार्थियन के अपहरण कर लिहले बावे आ एकनी के सैनिक प्रशिक्षण देबे खातिर भेज दिहले बावे.\nयूपी में खुले वाला 26 गो नयका मॉडल डिग्री कॉलेजन खातिर 1200 शिक्षकन के बहाली होखे वाला बा. शैक्षिक रुप से पिछड़ल जिलन में एह माॅडल काॅलेजन के खोलल जाई. एहिजा आधुनिक सुविधा आ बेहतरीन भवन में बढ़िया पढ़ाई के व्यवस्था रही.\nकेंद्रीय दूरसंचार मंत्री रविशंकर प्रसाद आजु मंगल का दिने कहलन कि मोबाइल से होखे वाला रेडिएशन ले के कुछ अधिके तेजी देखावल जात बा. सरकार के कोशिश बा कि सगरी सरकारी बिल्डिंगन पर मोबाइल टावर लगावल जाए जेहसे कि मोबाइल कनेक्टीविटी बेहतर हो सके. कहलन कि रेडिएशन का बारे विश्व स्वास्थ्य संगठन कह चुकल बा कि मोबाइल टावर से कवनो तरह के नुकसानदेह रेडिएशन ना होखे.\nग्रीस संकट के अहजह बनल रहला का चलते आजु शेयर बाजार में मामूली गिरावट देखे के मिलल. सेंसेक्स 37.07 अंक गिरके आ निफ्टी 11 अंक गिर के बंद भइल.\nएगो अपराधी के छोड़ावे खातिर भइल धरना प्रदर्शन के गैरकानूनी बतावत कांग्रेस के बिहार अध्यक्ष अशोक चौधरी का खिलाफ मामला दर्ज हो गइल बा. दू बरीस पहिले 22 जुलाई 2013 का दिने बिहार सरकार के मंत्री पीके शाही का घर पर कांग्रेस के लोग बवाल कइले रहुवे जवना के अगुआ रहलन अशोक चौधरी.\nयूपी सरकार के बड़हन झटका देत सुप्रीम कोर्ट कह दिहलसि कि राज्य के पौने दू लाख शिक्षामित्रन के सहायक शिक्षक बनावल एकदम गलत आ नियम विरूद्ध बा. अब एह बहाली पर पूरा रोक लगा दीहल गइल बा.\nTags: News in Bhojpuri, जंगलराज, टटका खबर, देवरिया, बाराबंकी, भोजपुरी में खबर., मुस्लिम राजनीति, विधान परिषद चुनाव, सपा


विमल के दू गो रचना – Anjoria\nविमल के दू गो रचना\nजून 18, 2011 कविता, रामरक्षा मिश्र विमल\nजहर लागेला घाम\nएहू पर दूब के सुतार.\nरउँदेले सुबह शाम\nठाकुर के भोग\nतबहूँ ना कवनो गोहार\nकइसन ई ममता दुलार.\nबेमोह भरल खेत\nखुरपी ले घूमे\nसहि जाले सभकर प्रहार\nधीरज के कवनो ना पार.\nसघन बन में\nहेभी गाड़ी के रास्ता\nखुरपी आ लाठी के बल\nजाबल मुँह भींजल आँखि\nफर्ज के उपदेश आ निर्देश\nगोपाल के ठन ठन\nतलवार के धार\nमित्रन के दुतरफा वार\nसाँप आ छुछुंदर के गति\nधीर गंभीर आ शांत मति.\nतर तर घी चूअत पूड़ी आ गरम जलेबी\nमाछी आ चिउँटिन के बहार\nरहरी के खेत में हुँड़ार.\nबैमानी के खोंप पर\nईमानदारी के टोपी\nस्वारथ के छोटकी दुआर\nभूसा के कतने इयार\nजवान सुंदर आ शोख\nबाघ आ बकरी के परतोख.\nपाती के नयका अंक\nलोक कवि अब गाते नहीं – १०\n2 thoughts on “विमल के दू गो रचना”\nजून 21, 2011 को 12:55 अपराह्न पर\nराउर कविता के\nजे पी लिही जाम\nकुछ सिख जाई\nकमाए लगी नाम !!\nविमल जी राउर दुनो रचना के जवाब नइखे .मन खिलखिला गइल.\nजून 21, 2011 को 10:45 पूर्वाह्न पर\nbahut sundar rachna badi san…\nsundar bimb aa nik proyog…


टटका खबर, शुक, ६ अगस्त – Anjoria\nअगस्त 6, 2010 टटका खबर, भोजपुरी समाचार\nदिल्ली में रिक्शा के संख्या सीमित करे से सुप्रीम कोर्ट के इन्कार\nदिल्ली मेट्रोपोलिटन काउन्सिल दिल्ली में रिक्शा वालन पर तरह तरह के प्रतिबन्ध त लगावते रहेले उपर से रिक्शा के संख्या सीमित कर दिहलसि. बाद में दिल्ली हाईकोर्ट ओह सीमा के ना मनलसि त एमसीडी सुप्रीम कोर्ट चल गइल. सुप्रीमो कोर्ट पूछ बइठल कि रिक्शावाला अपने के का बिगड़ले बाड़न? रोकही के बा त कार के संख्या सीमित काहे नइखी कर देत जवना से प्रदूषणो फइलत बा?\nलेह में बाढ़ से पचासी आदमी मरले\nलद्दाख का लेह शहर में अचके में आइल बाढ़ से भयंकर तबाही भइल बा. पुरनका लेह शहर में सबसे बेसी नुकसान भइल बा. पाँच गो गाँव बह गइल बाड़ी स. हवाई अड्डा के रनवे के नुकसान चहुँपल बा. जिला अस्पताल आ केन्द्रीय गृह मंत्रालय के कार्यालय वाला दू गो मकानो के नुकसान भइल बा. जिला प्रशासन सेना पुलिस आ सुरक्षा बल का सहायता से राहत के काम चला रहल बा. प्रधानमंत्री घटना से चिन्तित बाड़े आ अनुकम्पा भुगतान के एलान कइले बाड़न.\nकलमाडी माने के तइयार नइखन कि कवनो गड़बड़ी भइल बा\nकॉमनवेल्थ खेल का आयोजन में बड़हन बड़हन घोटाला के खबर अइला का बादो सुरेश कलमाडी माने के तइयार नइखन कि कवनो तरह के गड़बड़ी भइल बा. कहत बाड़न कि दोसरा केहू के कहला पर इस्तीफा ना दीहें. इस्तीफा तबे दीहें जब या त सोनिया गाँधी कहस भा मनमोहन सिंह. ओने संसद में आजु कॉमनवेल्थ खेल का आयोजन में हो रहल घोटाला पर जम के हंगामा भइल जब पुरा विपक्ष सरकार पर हमला बोलत कहलसिकि एह खेल आयोजन में जनता के पइसा के लूट खसोट भइल बा जवना के जाँच होखे के चाही.\nलालकिला एक्सप्रेस में लूटपाट\nसियालदह नयी दिल्ली लालकिला एक्सप्रेस में आजु सबेरे कुछ डकैत जमुई में चढ़ गइले आ एसी आ स्लीपर बोगियन में जम के लूट पाट कइल. २१ गो लोग एह लूट पाट में घवाहिल हो गइल. जे भी डकैतन के विरोध कइल ओकरे पिटाई हो गइल. डकैतन का लगे असलहा रहे जबकि जीआरपी के जवान निहत्था रहले. बाद में घटना से नाराज रेल सवार किउल में जम के विरोध प्रदर्शन कइले.\nमशहूर हालीवुड अभिनेत्री जूलिया राबर्ट्स हिन्दू बन गइल बाड़ी\nअपना फिल्म के शूटिंग में भारत आइल जूलिया राबर्ट्स हिन्दू बन गइल बाड़ी. कहले बाड़ी कि उनकर दोस्त आ परिवार के लोग उनकरा के दुलार प्यार से बरबाद कर दिहले बा लोग आ अब अगिला जनम में ऊ एगो शान्त जिनिगी चाहत बाड़ी. जूलिया कहले बाड़ी कि अब ऊ नियम से पूजापाठ आ प्रार्थना करे ली,\nबलिया में सड़क किनारे खाड़ छोटहन लड़िकन के बस कचार दिहलसि\nकाल्हु बलिया में फेफना थाना का नसीराबाद गाँव का लगे एगो स्कूल बस बेसम्हार हो गइल आ साइकिल से जात दू जने के कचार के मुआ दिहलसि. बाद में भागत घरी एगो पुलिया का लगे सड़क किनारे खड़ा विद्यार्थिन के कचारत आगे जा के एगो बाँसवाड़ी में जा घुसल. कचराइल विद्यार्थियन में से एगो लड़की के मौत हो गइल आ बाकी छह गो छात्र छात्रा घवाहिल हो के अस्पताल में भरती करावल गइल बाड़े. ड्राइवर बाद में बस छोड़ के फरार हो गइल. लोग कहत बा कि बस एगो खलासी चलावत रहुवे.\nदारूल उलूम का मुताबिक औरत के आवाजो घर का बहरी ना निकले के चाहीं\nदारुल उलूम के मुफ्ती एगो फतवा में कहले बाड़न कि निकाह से पहिले अपना मंगेतर से फोन पर बतियावल हराम ह. इहो कहलन कि औरतन के आवाजो के पर्दा में रहे के चाहीं आ ओकर आवाज घर का बाहर ना निकले के चाहीं. कहले बाड़न कि मजबूरी में जरुरत भर बात कइल जा सकेला बाकिर बिना जरुरत गिटिर पिटिर कइल गलत बात ह. जबले निकाह नइखे हो जात तब ले ऊ आदमी ओह लड़की खातिर पराया मर्द होला.\nनेपाल में आम सहमति के सरकार बनावे खातिर भारत सरकार श्याम सरन के भेजलसि\nराजनीतिक संकट में फँसल नेपाल में आजु फेर प्रधानमंत्री चुने के कोशिश होखे जा रहल बा. पिछला तीन बेर चुनाव के कोशिश नाकाम रहल काहे कि केहू के स्पष्ट बहुमत नइखे मिलत. अल्पमत के सरकार चलावे के अनुभव ओहिजा के लोग के शायद नइखे एह से प्रधानमंत्री का विशेष दूत का रुप में पूर्व विदेश सचिव श्याम सरन के नेपाल भेजल गइल बा जे उहवाँ के राजनीतिक दलन से बात कर के आम सहमति के सरकार बनवावे के कोशिश करीहें. नेपाल मे अबही एह दखल के आलोचना नइखे भइल. अबही अबही समाचार मिलल बा कि आजुवो के चुनाव बेकार हो गइल आ अब १८ अगस्त के पाँचवा बेर वोट पड़ी.\nपटना हवाई अड्डा बन्द कइल जा सकेला\nकेन्द्रीय उड्डयन मंत्री प्रफुल्ल पटेल बिहार सरकार के चेतवले बाड़न कि अगर पटना हवाई अड्डा के आधारभूत संरचना में सुधार ना कइल गइल त ओकरा के मजबूरन बन्द कइल जा सकेला. पटना हवाई अड्डा के रनवे के लम्बाई बढ़ावल सबले जरुरी बा. कई बेर पटना हवाई अड्डा के जगहा बदले खातिर सर्वे करावल गइल बाकिर कवनो नतीजा ना निकलल. अब चेतावनी दिहल गइल बा.\nचउथा दिन के खेल खतम होखे तक भारत के तीन गो विकेट चटक गइल बा आ अब काल्हु पाँचवा आ अन्तिम दिने भारत के मैच जीते खातिर २०४ गो रन अउरी बनावे के पड़ी. आजु का खेल में श्रीलंका २६७ रन बना के आउट हो गइल रहे. बाद में दुसरकी पारी खेले आइल भारत के वीरेन्द्र सहहवाग, राहुल द्रविड़, आ मुरली विजय फटाफट आउट हो गइल लोग.\nसरकारी निर्देश माने से इन्कार कइला का चलते हॉकी इण्डिया के मान्यता रद्द कर दिहल गइल बा. चुनाव में संयुक्त सचिव खातिर चुनइला का कुछ घंटा के भीतरे रमेश नांबियार आपन इस्तीफा दे दिहले बाड़न.


बिहार के विधायक कहलें ’प्यार मोहब्बत ज़िन्दाबाद’ – Anjoria\nबिहार के विधायक कहलें ’प्यार मोहब्बत ज़िन्दाबाद’\nमुंबई में पिछला दिने बिहार के कई विधायक ’प्यार मोहब्बत ज़िन्दाबाद’ में अभिनय कइले बाड़ें. बाबा बैद्यनाथ फिल्म्स के बैनर तले बनल एह फिलिम में अनेके मंत्री, विधायक, आ मुखिया अभिनय कइले बाड़ें. एह फिलिम के पहिला झलकी पिछला दिने मुंबई मे जारी कइल गइल जवना मौका पर अभिनय करे वाला सगरी नेता मौजूद रहलें.\nएह फिलिम में पाखी हेगडे आ पवन सिंह पर कुल्लू मनाली आ आगरा के ताजमहल का आसपास कई गो गाना फिलिमावल गइल बा.\nआदि शक्ति एंटरटेन्मेंट(दुर्गा प्रसाद) के परोसल एह फिलिम के निर्माता निर्देशक गीतकार संगीतकार आ लेखक पाँचो विधायक विनय बिहारी खुदे बाड़न. एकर दसो गाना अबहियें से लोकप्रिय होखे लागल बा. आडियो वेव म्यूज़िकरजारी भइल बा. एकर छायांकन प्रमोद पांडेय कइले बाड़ें. फाईट मास्टर दिलीप यादव आ नृत्यगुरु कानू मुखर्जी हउवें.\nमुख्य भूमिका पवन सिंह, पाखी हेगड़े, अंजना सिंह, अविनाश शाही, सुशील सिंह, सी पी भट्ट, कांति सिंह, राजन यादव, सीमा सिंह, विनय बिहारी, शाहिद शम्स, आ आनंद मोहन वगैरह के बा.\nरिंकू घोष हैट्रिक मरली\nनीमन आदमी बन गइलें बिपिन सिंह


टटका खबर : शुक, 31 जुलाई 2015 (सबेर) – टटका खबर\nJul 31, 2015 News in Bhojpuri, अरुणेश नीरन, टटका खबर, विश्व भोजपुरी सम्मेलन, सतीश त्रिपाठी\nदेवरिया जिला के भागलपुर में बियफे का दिने भइल विश्व भोजपुरी सम्मेलन के राष्ट्रीय कार्यकारिणी का बैठक में ओकर अध्यक्ष सतीश त्रिपाठी अपना पद से इस्तीफा देबे के मनसा जतवलन बाकिर संगठन पर पूरा नियन्त्रण राखे वाला अरुणेश नीरन सभका के पहिलहीं बता दिहले रहलन कि इनकर इस्तीफा नइखे सकारे के. कुछ सदस्य लोग के कहना रहल कि संगठन के जानकारी कबो सब लोग के ना दिआव आ कुछेक लोग के बोलवा के आपन मनमाफिक फैसला ले लीहल जाला. संगठन में सदस्यन के राय के तवज्जो ना दीहल जाला आ एके आदमी अपना मनमाफिक फैसला पर हामी भरवा लेला. शायद एही चलते कबो बहुते प्रभावशाली रहल विश्व भोजपुरी सम्मेलन के अब कतहीं कवनो पूछ नइखे होखत. कुछ लोग सम्मेलन के इस्तेमाल आपन निजी हनक बढ़ावे खातिर करत आइल बा आ करत रहत बा.\nपटना हाई कोर्ट बियफे का दिने फैसला सुनवलसि कि अनुसूचित जाति आ जनजाति वालन के परिणामी वरीयता के लाभ ना दिहल जा सके काहे कि एह लोग के बहालिए का बेरा 17 फीसदी आरक्षण दे दिआला. अब राज्य सरकार एह फैसला का बाद सुप्रीम कोर्ट में अपील करे के सोचले बिया.\nबियफे का दिने आरा जेल में छापा मार के प्रशासन ब्राउन सुगर आ नगदी बरामद कइलसि. आरा बम विस्फोट कांड के आरोपी लंबू शर्मा के वार्ड पर पड़ल छापा में ओकरा लगे से 5100 रुपिया, एगो मोबाइल आ दूगो सिम मिलल. बाकी जेल से6गो माोबाइल,7गो चार्जर,5गो सिम,5पुड़िया ब्राउन सुगर आ अउरीओ सामान मिलली सँ.\nजगदम काॅलेज छपरा में पिछला कुछ दिन से चलत बवाल बियफहु का दिने जारी रहल. काल्हु बियफे के त पुलिस के लाठी चार्जो करे के पड़ल. एह लाठी चार्ज में काॅलेज कर्मचारी संघ के अध्यक्ष तेजनारायण सिंह घवाहिल हो गइलें. बाद में लड़िका सब मौर्य एक्सप्रेस रोक दिहलें, आ सड़क पर जात अनेके गाड़ियन के तोड़ फोड़ दिहलें.\nबिहार सरकार अब नियोजित शिक्षकन के सरकारी कर्मचारी के दर्जा दे दिहलसि जवना से चार लाख से अधिका गिनिती वाला एह शिक्षकन के बहुते तरह के फायदा होखी. एगो दोसर फैसला में डाक्टर लोग के रिटायरमेंट के उमिर 65 बरीस से बढ़ा के 67 बरीस करे के फैसला लीहल गइल बा.\nट्रेन का छत पर चढ़ के यात्रा करत सिवान जिला के असांव गाँव के एगो नवही बिजली के तार से सटला का बाद बहुते झँउस गइल. ओकरा के बेहोशी हालत में इॢलाज खातिर अस्पताल भेजल गइल बा.\nसारण जिला के दाउदपुर इलाका के जैतपुर गाँव से एगो आदमी के गाय चोरा के ले जात चोर के लोग ध लीहल आ धून के राख दीहल. पुलिस ओकरा के गिरफ्तार क के पूछताछ करत बिया. ओकरा संगे के दू गो चोर ओकरा के धराइल देख के परा गइले सँ.\nसारण जिला के मढ़ौरा इलाका के टेहटी बिंदटोली में आपसी झगड़ा में छोट भाई अपना बड़ भाई के दाब से काट के हत्या क दिहलसि.\nबिहार सरकार राज्य में बने जात नयका कृषि काॅलेज के नाम डॉ कलाम के नाम पर राखे के फैसला कइले बिया. राज्य में एगो साइंस सिटी बनावल जाई आ ओकरो नाम कलामे साहब पर राखल जाई.\nबलिया जिला के फेफना इलाका के मुबारकपुर गाँव में एगो गुमटी में लागल आग से दू गो बचवा झँउस के मर गइले सँ जबकि ओहनी के महतारी के गंभीर हालत में अस्पताल में इलाज चल बा. आग कइसे लागल एह बारे में विरोधाभासी बयान आवत बा.\nचंदौली जिला के बबुरी इलाका के चुरमुली गाँव में एगो स्कूल के दीवाल गिरला का चलते तीसरा में पढ़ेवाली एगो छात्रा दबा के मर गइल.\nजौनपुर के चंदवक इलाका में एगो पशु व्यवसायी के हत्या क के ओकर लाश गोमती पुल से नीचे नदी में फेंकल मिलल बा. वाराणसी के चोलापुर के रहे वाला रहुवे ई व्यवसायी.\nनेताजी के मौत अब शायद हमेशा ला रहस्ये में रह जाई. कांग्रेस के सरकार का रहते एह बारे में कवनो दस्तावेज जारी होखे के कबो उमेद ना रहुवे आ अब मोदी सरकार बन गइला का बाद पता चलल बा कि दस्तावेजन के कवनो अते पता नइखे. अब या त एह दस्तावेजन के हमेशा हमेशा ला गायब करा दीहल बा भा रखरखाव का कमी का चलते ओकरा के चूहा खा गइल होखीेहें. बियफे का दिने दिल्ली में एगो कार्यक्रम में बोललन कि सरकार का लगे ई दस्तावेज हइए नइखे. हो सकेला कि चुहा खा गइल होखऽ सँ.\nसत्ता से बेदखल हो चुकला का बादो कांग्रेस जनता के नब्ज पकड़े के चाहते नइखे. ओकर जिद्द बा कि सरकार के कामे ना करे दी. एह चलते देश के साख खराब होखे त होखो ऊ जरूरी विधेयक पासे ना होखे दी. संसद में होखत बवाल सम्हारे ला सगरी गोल के बइठक बोलवला का बादो स्पीकर सुमित्रा महाजन के कवनो राहत ना मिलल. कांग्रेसी नेता खड़गे के कहना बा कि ई सरकार के जिम्मा होला कि संसद कइसे चलावे.\nसत्ता से बाहर हो चुकल कांग्रेस के उपाध्यक्ष राहुल गाँधी डूबते को तिनका का सहारा वाला कहाउत के सही करत मुद्दा का तलाश में भटकत बाड़े, कबो एह मुद्दा पर त कबो ओह मुद्दा से जुड़े चहुँप जात बाड़न. आजु ऊ पूणे के फिल्म इंस्टीच्यूट जा के ओहिजा के विद्यार्थियन के मुद्दा से जुड़े के कोशिश करीहें. राजनीति का मैदान में खानदान के पैराशूट से उतरे वाला नेतन के अइसने हाल होला.\nसरकार संसद के बतवले बिया कि एक हजार करोड़ से अधिका के आयकर बाकी राखे वाला लोगन में से 17 जने पर नाहियो त सवा दू लाख करोड़ रुपिया बकाया बा. एह लोग के बिना हिचकचााहट सरकार के दामाद कहल जा सकेला काहे कि एह लोग से टैक्स वसूल करे में तनिको तेजी ना देखल गइल पिछला सरकार में. अब देखे जोग होखी कि नयका सरकार एह दामादन संगे का करत बिया!


बवालिया आज मजाक के मूड में ना, सीरियस वाला मूड में बा ! | जोगीरा\nHome भोजपुरी साहित्य हास्य व्यंग्य बवालिया आज मजाक के मूड में ना, सीरियस वाला मूड में बा...\nपरनाम ! स्वागत बा राउर जोगीरा डॉट कॉम प , रउवा सब के सोझा बा बब्लु सिंह जी के लिखल भोजपुरी व्यंग बवालिया आज मजाक के मूड में ना, सीरियस वाला मूड में बा !\nआज आई सभे राजनितिक भइया, पितिया लो कुछ कहल सुनल जाव !!\nमन बड़ा विक्षिप्त बा, एह से इ बवालिया आज मजाक के मूड में ना, सीरियस वाला मूड में बा !!\nपहिले तनिका ध्यान दी :— फेसबुक से हमके नफ़रत रहे, बहुते पुरान बात ह !! हमके लागत रहे कि आधुनिकता के चकर में कहीं ना कहीं हई लईकी लो, जे अपना के परोस रहल बा, जमाना के सोझा, उ हमनी के संस्कार ख़ातिर एगो पिशाच रूप में ह्रास कर रहल बा !!\nभोजपुरी किताब पढ़ें खातिर क्लिक करि\nअब कुछ लोग कहीं कि तुम्हारी सोंच ही छोटी है !! त ह ए भईया हमके त परदा ही अच्छा लागेला भले जमाना छोटा सोंच वाला कहें !! अब मुद्दा पर आवतानी\nशायद चार पांच साल पुरान बात ह !!\nहमार महिला मित्र हमार आईडी जबरदस्ती बना देहली आ कहली कि :— अरे यार बस अच्छा खासा मनोरंजन हो जाता है इससे !!अकेलापन महसूस नहीं होता !! हम आसानी से एक दूसरे के संपर्क में रहते है !!\nखुदे हमरे नाम से बना के ऊ चलावस !! समय बीतत गइल ! सोंच बदलल, लोग बदलल आ ओह बदलाव के वजह से हमार झुकाव एह सोशल मीडिया पर भइल !! ढ़ेर ना इहे कम से कम दू साल से एक्टिव बानी हम पूर्णरूपेण !!!\nबब्लु सिंह जी\nआपन विचार के आदान प्रदान होखे लागल !! आ जवन जिंदगी में सूनापन रहे :– उ हंस बोल के करीबी लो से मजाक कर के खतम होखे लागल !! तब एतना गन्दगी ना रहे एह फेसबुक पर !!!\nअब हालात-ए-रुस्वाई का कहें बवाली — जेकर आपन कवनो वजूद भी नइखे समाज में , उहो फेसबूकिया नेता बनत फिरत बा !!\nका करब कॉपी पेस्ट के जमाना आ गइल बा !! बड़ा आसान बा तर्क कइल, एने के बात ओने आ ओने के बात एने !!\nकुछ दिन से देख रहल बानी कि राजनितिक गन्दगी एतना बढ़ गइल बा इंहावा ए भईया, कि सभे एह बहत नदी में डुबकी लगा रहल बा !!\nत हमहू सोचनी ह कि —-\nकाहे ना एह मौका के भुनावल जाव,\nआपन फायदा ना त ओह लो के करावल जाव\nराजनितिक ज्ञान त हमके नइखे !! लेकिन जवन बा तवनो बहूत बा शायद !!\nत हम अपना तरीका से बिस्लेषण कइनी ह त मन में एगो ख्याल आइल ह !!\nखास कर ओह भाई लो से कहें के कोशिस बा, जे राजनीती के नाम पर हमरे धर्म के कमजोर करें पर तुलल बा !! आपन त कवनो वजूद कवनो प्रतिष्ठा समाज में त बा ना , आउर चल देहनी राजनीती करें !\nआरे पहिले घर के चलावल जाला , फेर टोला मोहल्ला फेर गाँव — समाज से धइले एकर विकास होत जाला !\nखुद के परिवार के कवनो ठिकाना नइखे, आ दू चार भेडियन के साथे चल देहनी समाज सुधारे !!\nहाथ में दू तीन हज़ार वाला मोबाइल ,आ जिओ के नेट ले लेहला के मतलब ई छूट नइखे कि, कुछ भी अपशब्द बोल के या कुछ पोस्ट डाल के ,समाज के तुड़े वाला काम होखे !!\nकभी सोंचिले कि ,अइसने लोग जवन आपन वोट आ व्यक्तिगत फायदा ख़ातिर, अपना धर्म से गद्दारी कर रहल बा, शायद अइसने लोग गुलामी कइलस अतीत में ,आ ओकर दाग पूरा सनातन धर्म पर लागल !!\nएक बात आउर राजनीती आपन दम, आपन प्रतिभा, आपन शख्शियत, आपन वजूद से होला !!\nअइसे कवनो पार्टी के झंडा ढोवत,,, समाज में द्वेष पैदा करी के !! धर्म के कमजोर कर के ना होखे !! ई आग जवन धधकत रहल ह सीना में,,,रउवा सभ सोंचत होखब कि काहे त कारण बा —\nराजनीती करें के बा राजनीती करी सभे ,लेकिन अपशब्द के बढ़ावा दे के,गन्दगी फईलावल उचित नइखे !! तर्क वितर्क अच्छा चीज ह, होखे के चाही परन्तु — अधजल गगरी छलकत जाये वाला कहानी के चरितार्थ मत करी लो अपना गन्दगी से !!\nह त फायदा करावे वाला बात ई रहल ह कि — जेकरा इ वहम होखे कि 2019 में गठबंधन के सरकार बनी आ पप्पू प्रधानमंत्री बनिहे , त उ लो आवे आ बेजाप्ते कोर्ट से एफिडेविट सम्बंधित कार्य प्रणाली पुर्ण कर के ,लाखो के शर्त राख़ लेवें लो ए भईया !!\nदुइये चीज — हार ना त जित !! चित ना त पट !!\nRSS समर्थित पार्टी हमार आ पूरा कूड़ा कचरा तोहार!\nपरन्तु एगो निहोरा बा, फेसबुक पर गन्दगी मत फ़ैलाई लो,,,डाले के बा त आपन विचार डाली सभे सभ्य तरीका से !! हमके राजनीती के शौक नइखे पर धर्म पर उंगली उठल\nत बर्दास्त नइखे ,आ इ भरम भुला जाये के होई कि हमनी में मत भेद बा !!\nहंसुआ केतनो भोथर होई, अपने तरफ खींची !!\nकाहे से कि अब के नवयुवक ब्रह्मेश्वर मुखिया आ गोडसे जी के बारे में पढ़त बाड़े !!\nअच्छा फेर बतकही होई, तब तक ख़ातिर विदा चाहब हमार स्वलिखित कविता के साथे\nमोहनदास गाँधी को, सिने मे गोली मारी थी,\nभागा नही था, मर्द था वो, अपनी गिरफ्तारी दी ||\nदेश को और टुटने से बचा,\nचले गये महात्मा नाथुराम,\nअत एव भेजे थे इनको शायद,\nगाँधी ने जब देश को, तोडने का षडयंत्र रचाया था,\nमार के उसको, इन्होने तब देश को बचाया था ||\nराजनिती के दल्लो ने,\nदेशद्रोही साबित करवा डाला,\nहमे फख्र है ऐ नाथु जी,\nमाँ भारती ने आपके हाथो उसे मरवा डाला ||\nएक विर सेनानी के जैसे, आपने कदम उठाई थी,\nदेश हित के लिए आपने, उसपे गोली चलाई थी ||\nसत् सत् नमन है मेरा,\nहे देशभक्त महात्मा नाथुराम,\nबदौलत आपके गा रहे हम,\nरघुपती राघव राजाराम ||\nआपके हर जन्म तिथी पे, फुल श्रद्धा भाव चढाँउगा ,\nदेश हित मे कहे “”बब्लु”” मै भी तमंचा उठाऊँगा ||\nकर दूँगा छलनी उस सिने को\nजो गाँधी जैसे सपने सजाएगा,\nआपने जो हश्र किया गाँधी का,\nवही परिणाम वो पाएगा ||\nजाग उठा है सब नौजवान,\nनवयुग हे महात्मा नाथुराम,\nअत एव भेजे थे आपको शायद,\nरघुपति राघव राजा राम ||\nबब्लु सिंह जी के लिखल अउरी रचना पढ़े खातिर क्लिक करि\nपिछला लेखरामचन्द्र कृश्नन जी के लिखल भोजपुरी कहानी पशु के करेजा\nअगिला लेखरामचन्द्र कृश्नन जी के लिखल भोजपुरी आलेख गीतन में गारी


बरम बाबा (संस्मरण) – Anjoria\nबरम बाबा (संस्मरण)\nबौद्धिक बल के अधिकता वाला लोग आपन दाँव हार के सुख-शांति चाहे. शारीरिक बल के अधिकता वाला लोग दोसरे भाशा बुझे. खैर, ओह परिस्थिति में भी जब हम कबो ऊहाँ जाईं त बरम बाबा के पेड़ के नीचे खड़ा हो के पसेना सूखाईं. पसेना का सूखाईं, उनका छाँव के, उनका स्नेह के, उनका आशीष के अपना में लपेट लेबे के चाहीं. हमार एक जने पट्टीदार हमरा आम के बगीचा पर आपन हक जमावे के कोशिश करें. लाठी के धौंस देखावें. मन में बड़ा क्रोध होखे. हर साल हो हल्ला. जिअत माछी कइसे घोंटाव. तब मन में आवे कि नारायनी ई सब काट लेती त सभे सबूर क लीत.\nPrevious Post: खलनायकी के बादशाहत संजय पांडे का नाँवे\nNext Post: ‘विलेन’ के पहिला झलक जारी भइल\nNice! – – – nice sir!\nसच में, वैसे तो लगभग हर गाँव में बरम-बाबा रहते है, मगर हर जगह आप जैसे आँख वाले नहीं होते। बेहतरीन प्रस्तुति।\nनीमन बहुत खूब .लईकाइ के इयाद जिनगी के डोर ह इ जबले जान रही ना छुटी.\nरउआ लरिकाई इयाद दिला देहनी\nधन्य बानी भाई जी! रउरा बतवला पर ढेर दिन बाद इहाँ अइनी हँ। राउर संस्मरण पढ़ के आनंद आ गइल। कमाल बा –\n‘माई के अँचरवे ओढ़ना, बिछवना आ ओहार रहे. ओही से ढाँक के माई दू साल पहिले ले हमार भूख दूर करें. बातीयो त सहिए ह कि बच्चा के जनमते पहिला परिचय ओकरा माई के अँचरवे से होला. हमार लइकाईं त माई के अँचरा आ बरम बाबा के छाँव में ही बितल बा. हम आजुओ दूनू के महिमा के कायल रहेनी.’


amit kumar's Page - JaiBhojpuri.com\nMalegorkhpurIndia Like0members like this\nBlog PostsDiscussionsEventsGroupsPhotosPhoto AlbumsVideos amit kumar's Likes amit kumar's Page\nजय भोजपुरी leftacomment for amit kumar"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Aug 25, 2011जय भोजपुरी leftacomment for amit kumar"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Aug 25, 2011Rajeev Mishra "राजीव भोजपुरिया" leftacomment for amit kumar"प्रणाम भाई जी ,\nराउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी !"Aug 24, 2011amit kumar is nowamember of JaiBhojpuri.comAug 24, 2011 Welcome Them! RSS\nek bar jo soch leli to soch leli.ek bar jo soch leli to soch leli.\nAt 12:13am on August 25, 2011, जय भोजपुरी said… प्रणाम ,जय भोजपुरी\n.. At 12:13am on August 25, 2011, जय भोजपुरी said… प्रणाम ,जय भोजपुरी\n.. At 8:11pm on August 24, 2011, Rajeev Mishra "राजीव भोजपुरिया" said… प्रणाम भाई जी ,


मोटू पतलू - विकिपीडिया\nधारावाहिक के टाइटिल रोल वाला मोटू आ पतलू\nमोटू, पतलू, जॉन दि डॉन, घसीटा राम, डाक्टर झटका, इंस्पेक्टर चिंगम\nब्रायन डी कोस्टा\n"मोटू और पतलू की जोड़ी"\n10–11 मिनट (एक एपिसोड)\nकॉसमॉस एंटरटेनमेंट, सिंगापुर\n16 अक्टूबर 2012 (2012-10-16)\n16 अक्टूबर 2012 (2012-10-16) – अबतक\n[www.cosmoa-maya.com प्रोडक्शन वेबसाइट]\nमोटू पतलू एक ठो भारतीय एनीमेशन सीरीज बाटे। पारिवारिक भा छोट लड़िकन के कार्टून सीरीज हवे। ई निक टीवी पर देखावल जाला। मूल रूप से हिंदी में बनल ई कार्टून वर्तमान में अंगरेजी के सामिल क के कुल नौ गो भारतीय भाषा सभ में देखावल जा रहल बाटे।\nएह टीवी सीरीज के सुरुआत निकेलोडियन आ मीडियाकॉर्प वसंतम के सहजोग से भइल। सीरीज के प्रोड्यूसर कोसमोस-माया बा। ई सीरीज मूल रूप से लोटपोट नाँव के पत्रिका में छपे वाली कॉमिक स्ट्रिप के टीवी एनीमेशन रूपांतर हवे। एकर सुरुआत 16 अक्टूबर 2012 के भइल, पहिला एपिसोड रहल "जॉन बनेगा डॉन"। एह शो में दू गो दोस्त मोटू आ पतलू लोग मुख्य पात्र हवे जे एगो काल्पनिक शहर फुरफुरी नगर में रहे ला; इनहन लोग के हरकत काफी मजेदार होला।\nसीरीज के डाइरेक्टर सुहास कादव बाड़ें आ थीम के म्यूजिक डाइरेक्टर संदेश शांडिल्य हवें। प्रोड्यूसर दीपा साही आ आशीष जेएस मेहता बा लोग। गाना "मोटू और पतलू की जोड़ी" के गायक सुखविंदर सिंह बाड़ें। ई लइकन के टीवी शो सभ में भारत के सभसे पापुलर शो बाटे।\n2.3 डाक्टर झटका\n2.4 घसीटा राम\n3 इहो देखल जाय\nसीरीज के हर एपिसोड के कहानी मोटू आ पतलू नाँव के दू गो दोस्त लोग के इर्द-गिर्द रहे ले जे लोग फुरफुरी नगर के निवासी हवे। कहानी अकसरहा अइसन होखे ले कि दुनों दोस्त अपना के हँसी आवे लायक तरीका से कौनों न कौनों मुसीबत में डाल लेला लोग आ ओह मुसीबत से बस भाग-भरोसे कौनों तरीका से बच जाला। मोटू के पसंदीदा पकवान "समोसा" हवे आ ऊ शहर के चायवाला के दुकान से हमेशा समोसा चोरी करे के प्लान बनावे लें जे पूरा शहर में सभसे नीमन समोसा बनावे ला। समोसा खाए के बाद मोटू के शरीर में कई गुना ताकत बढ़ जाला। दुनों दोस्त लोग में मोटूए अक्सर समस्या खड़ा करे लें आ फँस जाए पर पतलू के कोसिस से लोग उबर पावे ला। कभी कभार अउरी बाकी पात्र घसीटाराम, डाक्टर झटका, आ चिंगम सर भी कहानी के हिस्सा के रूप में जुड़ जाला। डाक्टर झटका एगो अइसन बैज्ञानिक के रूप में देखावल गइल हवें जिनकर बनावल गैजेट आ औजार अक्सरहा या त फेल हो जालें भा कवनों मुसीबत खड़ा कर देलें, घसीटाराम झटका के तारीफी करे वाला उनके दोस्त हवें।\nकहानी में मुख्य विलेन "जॉन दि डॉन" हवें जिनके दू गो मंदबुद्धी सहजोगी नंबर वन आ नंबर टू हवें सऽ। जॉन अपना के डॉन बने के कोसिस करे ला, हर बेर मोटू आ पतलू मिल के ओकरा प्लान के फेल क देलें लोग।\nमोटू, पतलू के साथै एह सीरिज के हीरो हवें। मोटू के नाँव मोटू एह कारन परल हवे काहें से की ऊ गोल मटोल आ मोट बाड़ें। लाल रंग के कमीज पहिरे लें आ मोटू के खाना बहुत पसंद हवे। ओहू में समोसा इनके सभसे ढेर पसंद हवे आ सभ काम छोड़ के समोसा देखते ई ओही पर टूटी परे लें। मोटू के दिमाग काम ना करे ला जब इनके भूख लागल होखे। गुस्सा आवे आ समोसा खा लेवे के बाद मोटू के ताकत कई गुना बढ़ जाला।\nपतलू, नाँव अनुसार, एगो पातर आदमी हवें। ई एह सीरियल में सभसे बुद्धिमान ब्यक्ति के रूप में देखावल गइल बाने। अक्सर मोटू आ पतलू दुनों जाना जब मुसीबत में फँसे ला तब दिमाग इस्तेमाल करे के काम पतलू करे लें। आमतौर पर पतलू के इहे बिचार रहे ला कि कौनों किसिम के मुसीबत से लम्मे रहल जाय बाकी मोटू के दोस्ती में अक्सर उनके मोटू के मदद करे के परे ला। पतलू के समोसा एकदम पसंद ना हवे। इनके अखबार पढ़ल नीक लागे ला।\nपतलू के भेसभूसा में पीयर रंग के ट्यूनिक आ लाल रंग के पैजामा रहे ला। ई गोल फ्रेम वाला चश्मा लगावे लें।\nडाक्टर झटका एगो साइंटिस्ट (बैज्ञानिक) हवें आ किसिम किसिम के आबिस्कार करत रहे लें। उनके आबिस्कार सभ बिचित्र होला बाकी कब्बो बहुत परभाशाली ना होला आ अक्सरहा एह आबिस्कार सभ के कारन झंझटे पैदा होला, कुछ गड़बड़ी जरूर हो जाला।\nडॉ. झटका एगो पीयर रंग के उड़े वाली कार में चलें लें। हरियर रंग के बुशर्ट, बैंगनी टाई आ नीला रंग के जींस पहिरे लें।\nघसीटा राम के बंगाली लहजा वाला कैरेक्टर के रूप में देखावल गइल बा आ ई हर एक काम खाती कहें लें कि "(एह काम में) उनुके बीस साल के एक्सपीरिएंस बा", हालाँकि उनके ई अनुभव कौनों ख़ास कामे ना आवे ला।\nइनके नीला ट्यूनिक, बैंगनी धोती आ गहिरा भूअर कमरबंद आ एही रंग के जूता में देखावल गइल बा।\nमोटू पतलू: किंग ऑफ़ किंग्स — एही किरदार पर आधारित एनीमेशन फिलिम\nशिवा (कार्टून सिरीज)\n↑ 1.0 1.1 1.2 Milligan, Mercedes (19 मई 2016). "Cosmos-Maya Leads Regional Animation Production". Animation Magazine. पहुँचतिथी 16 नवंबर 2016.\n↑ 2.0 2.1 2.2 "Nickelodeon presents home-grown animated show 'Motu Patlu by Cosmos Entertainment/Maya Digital Studios". Bollywoodtrade.com. पहुँचतिथी 1 January 2013.\n↑ "living in". पहुँचतिथी 29 March 2017.\nई टेलीविजन प्रोग्राम संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=मोटू_पतलू&oldid=671967" से लिहल गइल\nभारतीय एनीमेटेड टीवी सिरीज\nपन्ना जिनहन पर ज्ञानसंदूक टेलीविजन के उपनाँव पैरामीटर के साथ इस्तेमाल बाटे\nटेलीविजन प्रोग्राम आधार\nएह पन्ना पर आखिरी बेर संपादन2मई 2020 के 12:32 बजे भइल रहल।


टटका खबर, बुध, नवमी. चईत अँजोरिया, 2078 विक्रमी – टटका खबर\nApr 21, 2021 आईपीएल, कोरोना, क्रिकेट, चंपारण, जौनपुर, मऊ, रोहतास, लॉकडाउन, शेयर बाजार, संत प्रधानमंत्री, सारण\nरउरा सभे के श्रीरामनवमी के पावन पर्व पर हार्दिक अभिनन्दन आ शुभकामना.\nबिना कवनो पूर्व सूचना प्रधानमंत्री नरेन्द्र मोदी काल्हु सँझिया में राष्ट्र का नामे आपन संदेश देत संत प्रधानमंत्री नरेन्द्र मोदी कहनी कि तूफान बनिके आइल कोरोना महामारी के दुसरकी लहर एगो बड़हन चुनोती बनल बा बाकिर हमनी का एकजुट हो के धीरज, अनुशासन, आ संकल्प का साथ एकरा के हरा देब.\nकहनी कि पिछला बेर बाति अउर रहुवे अबकि बाति अउर बा. अब हमनी का लगे एकरा से निपटे के पूरहर तइयारी बा. डॉक्टर एह बीमारी के जानकार हो गइल बाड़ें आ सभकर जान बचावे में लागल बाड़ें. एह समय एक दोसरा पर दोष लगावे आ मीन मेख निकालल छोड़ि के एकजुटता देखावे के जरुरत बा. कहलन कि हदसला के जरुरत नइखे. टीका करण से लेके उपचार आ आक्सीजन के उपलब्धता तेजी से बढ़ावल जा रहल बा. मजदूरन के गोहार लगावत पीएम कहनी कि देश में ल़कडाउन लागे नइखे जा रहल आ काम बंद नइखे होखे जात. राज्य सरकारन के गोहार लगवलें कि ऊ लोग मजदूरन के भरोसा जीते आ मजदूरन के खयाल राखे. काहे कि देश के अर्थव्यवथा सम्हारलो ओतने जरुरी बा.\nपीएम के गोहार का उलटि वसूली घोटाला में बदनामी झेलत महाराष्ट्र सरकार ल़कडीउन लगावे के तइयारी में बिया आ हो सकेला कि आजु राति से एकर एलान हो जाव. सरकार के कहना बा कि कोरोना के कहर कम नइखे हो पावत.\nएही बीच काल्हु कोरोना के नया मामिला परसों से करीब 14 हजार सात सौ कम रहल. अबहीं ले कोरोना छूताह भइला का बाद 1 करोड़ 31 लाख 08 हजार 582 मरीज ठीक हो चुकल बाड़ें. करीब तेरह करोड़ लोग के टीका लगावल जा चुकल बा.\nजौनपुर के खेतासराय इलाका के जोगियाना मोहल्ला में भइल सड़क हादसा में ट्रक से धक्का लगला का बाद दू गो बाइक सवार नवहियन के ठाँवे पर मौत हो गइल. बाइक पर तीन जने सबार रहलें. टकरइला का बाद बाइक चलावे वाला दोसरा तरफ फेंकाइल आ पीछे बइठल दुनु जने ट्रक का पहिया का नीचे आ गइलें.\nपश्चिम चंपारण जिला के वाल्मीकि नगर इलाका के जंगल में सशस्त्र सीमा बल के जवान दू गो तस्करन के तीन करोड़ रुपिया दाम के चरस का साथे गिरफ्तार क लिहलें.\nमऊ से बाहुबली विधायक मुख्तार अंसारी के हनक से डेरा के ओकर एम्बुलेंस अपना नाँवे रजिस्टर करवावे वाला डॉ अलका राय आ उनुका भाई शेष नाथ राय के बाराबंकी पुलिस मऊ से गिरफ्तार क के ले आइल आ काल्हु बाराबंकी के रिमाण्ड मजिस्ट्रेट का अदालत में पेश कइलसि. अदालत दुनु जने के जेल भेज दिहलसि.\nरोहतास जिला के काराकाट इलाका में सोमार का दिने चिल्हा गांव में भइल हत्या के आरोपी जवन मरे वाला के भतीजो हवे गिरफ्तार करे में सफल हो गइल. चाचा के गोली मार के भतीजा फरार हो गइल रहुवे.\nमिर्जापुर में सोमार का दिने कुबाखुर्द गाँव का लगे भइल सड़क हादसा में घवाहिल दरोगा के मौत इलाज का दौरान काल्हु वाराणसी ट्रामा सेन्टर में हो गइल.\nसारण जिले के मढ़ौरा इलाका में काल्हु एगो सड़क हादसा में दाउदपुर इलाका के बंगरा गांव के एगो महिला के मौत हो गइल. ऊ छठ के प्रसाद ले के अपना नईहर परसुरामपुर गइल रही. लवटत घरी उनुकर बाइक सामने से आवत एगो बाइक से टकरा गइल. उऩुकर बाइक चलावत पतिओ घवाहिल हो गइल बाड़ें आ इलाज चल रहल बा.\nआई पी एल क्रिकेट में काल्हु चेन्‍नई में खेलल मैच में डेल्‍ही कैपिटल्‍स छह विकेट से मुंबई इंडियन्‍स के हरा के एह लीग में आपन तिसरका जीत दर्ज करवलसि.\nकोविड-19 का दहशत में काल्हु देश के शेयर बाजार एक बेर फेरु ढिमलाइल. सेंसेक्स में 244 अंक आ निफ्टी में 63 अंक के गिरावट दर्ज भइल. एकरा साथही पिछला एगारह हफ्ता के निचला स्तर पर आ गइल बा बाजार.


साजन की बाहो में के शूटिंग – Anjoria\nसाजन की बाहो में के शूटिंग\nआर एस फिल्म्स प्रोडक्शन के बैनर तले बने जात अभिनेता आर एस तिवारी के फिलिम “साजन की बाहो में” के शूटिंग 21 मार्च से गुजरात के सिलवासा, वापी, दमन में कइल जाई. गीतन के रिकार्डिग करा लीहल बा. एहमें कुल आठ गो गाना बाड़ी सँ.\nएह फिलिम के नायिका ला हिंदी फिलिमन के मशहूर अभिनत्री रेनुजा सिंह के साइन कइल गइल बा.\nफिलिम के कहानी बिहार के एगो गायक के जिनिगी प बा. उ गायक अब एह दुनिया मे नइखन.\nनिर्माता राजनारायण तिवारी के कहना बा कि उ नया कलाकारन के मौका दीहल चाहेले जिनका लगे टैलेंट त बा बाकि काम नइखे. एह फिलिम से मशहूर डांसर चन्दन राजपूत भोजपुरी परदा पर बतौर एक्टर आपन शुरुआत करत बाड़े.\nनिर्माता राजनारायण तिवारी, निर्देशक बलजीत सिंह, स्टोरी स्क्रीनप्ले सुनील आशिक़, संगीत दामोदर राव, गीत राजेश मिश्रा, हिरीशचंद पिंटू गिरी, सिंगर कल्पना, इंदु सोनाली, मोहन राठौर, रुपेश मिश्रा, कुमार सानु, लाली मिश्रा, दामोदर राव, खुसबू जैन, फाइट हिरा यादव.\nमुख्य कलाकार आर एस तिवारी, रेनुजा सिंह,चन्दन राजपूत, रीता राय,दामोदर राव, पिंटू गिरी,सीमा सिंह, गोपाल राय\nसाजन की बाहों मे\n“दिवानगी हद से” के गाना रिकार्डिंग शुरु भइल


चोलिया पर जय हिन्द लिखवली हो रामा, चोलिया पर – Anjoria\nचोलिया पर जय हिन्द लिखवली हो रामा, चोलिया पर\nFebruary 11, 2014 Editor एक तरफा विचार 0\nरजवा के बेटिया भइली कंगरेसिया हो रामा, चोलिया पर. चोलिया पर जय हिन्द लिखवली हो रामा चोलिया पर.\nजानत बानी कि फगुआ के मौसम ह आ ई गीत चइता के ह. बाकिर माहौल कुछ अइसने बन गइल बा आ चरचा में देश के दू गो अइसन मॉडल आ गइल बाड़ी जे अपना अपना नेता के प्रचार करे ला आपन कपड़ा ले उतार दिहले बाड़ी. केहू अपना नेता के पोस्टर से आपन देहि तोपले बा त केहू अपना पार्टी के झंडा आ चुनाव चिह्न के पहिर के आपन खास हिस्सा छिपवले बा.\nतय बा कि एह सभ पर बवाल मचबे करी आ मचियो गइल बा. लोग मचमचा के एह पर चरचा करत बा. एगो एंकर त रस ले ले के दु नू मॉडलन के इंटरव्यू लेत रहलन आ उ बेचारी कसमसा कसमसा के अइसने कुछ जवाब देत रहुवे. एगो चैनल बैनर लगा लिहलसि कि ये लड़कियाँ मोदी राहुल को ले डुबेंगी! आजु हो सकेला कि रउरो सभे में से कुछ लोग भड़क जाव कि का बेहूदा बात उठा लिहलन. घर में बेटीओ बेटा पढ़ेलें आ एह तरह के फजूल के चरचा उठा दिहल गइल बा. बाकिर एहिजा बता दिहल चाहब कि एह में कहीं कुछ नाजायज नइखे. वइसे हम नाजायज कबो कुछ लिखलो ना चाहीलें. जे लोग आजु के लेख पर आपत्ति करे ओह लोग से बस अतने पूछल चाहब कि कवना शब्द भा वाक्य प अपने के आपत्ति बा? याद आवत बा मंटो का खिलाफ चलल मुकदमा के एगो मशहूर जवाब जवना में मंटो प आरोप लागल रहे कि ई अपना कहानी में छाती शब्द के इस्तेमाल कइले बाड़न. एह आरोप प झुंझुआ के मंटो पूछलन कि अरे भाई औरत के छाती के छाती ना लिखीं त का लिखीं? खैर हम ई सवाल रउरा से नइखीं करे जात.\nअसल में हमार इरादा कुछ अउर लिखे के रहुवे. आ उहे सोचत रहीं जब सामने टीवी पर एह निगोड़ियन के चरचा आवे लागल. हमहु चरचा में डूब गइनी आ पत से पतुरिया के बीच के चरचा जवान होखत राजनीति पर चलि आइल. देश के बड़हन आबादी आजु जवान बा. सड़क से ट्रेन ले, सिनेमा हॉल से बाजार ले जँहे देखीं तहें एह नवहियन के झुंड लउकी. फगुनहट के मूड में सवाल पूछीं त बड़के बुढ़वन के जवाब देबे के पड़ी कि आखिर ई आबादी आइल त कइसे. एहमें राउरो योगदान बा मानीं भा मत मानीं. घर के बड़ बूढ़ संस्कार तमीज सिखावल छोड़ दिहले, स्कूल कॉलेज में मास्टरजी लोग पढ़ावल छोड़ दिहल, आ राज करे वाला नेता लोग एह बहकल जमात के सम्हरला का बदले अउरी सहकवले जात बाड़े. रोजगार ना दीहें, बेरोजगारी के भत्ता दे दीहें. स्कूल में मास्टर के जगहा खाली रही बाकिर विद्यार्थियन के लैपटॉप दे दीहें. अस्पताल में डाक्टर ना रहीहें बाकिर घरे से अस्पताल चहुँपावेला एंबुलेंस के कतार लगा दीहें. समय बदल गइल बा आ समय का साथे समाजो बदलि गइल बा. पहिले बसंत पंचमी से फगुआ ले चालीसे दिन के छूट रहुवे भर फागुन बूढ़ देवर लगीहें भा झुलवा झारि के पहिर गावे के. अब त भर साल अइसने गीतन के बहार बहत रहता. कबो शीला जवान हो जात बाड़ी त कबो मु्न्नी बदनाम. जब ले बाति हिंदी में होखे तब ले कवनो हल्ला ना होखे बाकिर अगर कहीँ भोजपुरी में हो गइल त बवाल होखे लागी कि भोजपुरी के अश्लील बनावल जात बा. ठीक ओही तरह जइसे हर हिंदू त्योहार बा विद्वान लोग नियम कूंचे लागेला कि होलिका दहन अइसे ना अइसे होखे के चाहीं, फगुआ में रंगं कादो कीचड़ के खेल ना होखे के चाहीं, दिवाली पर पटाखा ना फूटे के चाहीं, चुनाव में पोस्टर बैनर ना लागे के चाहीं. कहे के मतलब कि हर खुशी उमंग के मौका पर मनहूसियन छितरावे लागेला लोग.\nअब लवटल जाव फेरु जवान होखत राजनीति पर. रउरा मानीं चाहे मत मानीं अब राजनीति अइसहीं चले के बा. कुछेक साल पहिले के मानीत कि कुछ आन्दोलनकारी बिना कवनो जमीनी संगठन बनवले चुनाव लड़ीहें आ जीतियो जइहें. कबो इंदिरा नाम के गुड़िया के कांग्रेस के बुढ़वा लोग आपन नेता बनवले रहुवे काहे कि ओह लोग में एह प एका ना बनत रहुवे कि केकरा नेतृत्व मे चले कांग्रेस. सामने रहली नेहरू जी के गुड़िया बेटी इंदिरा. सोचल लोग कि इनके के नेता बना दिहल जाव आ इनका के सीखा पढ़ा के आपन काम बनावत रहल जाव. बाकिर तब इंदिरा ओह सगरी जने प भारी पड़ल रही. बाकिर तब के घटना से कांग्रेसी कुछ सिखले ना आ केजरीवाल के समर्थन दे के सरकार बनवा दिहलें दि्ल्ली राज्य में. अब हाल ई बा कि कइसे निबटल जाव एह आफत से. बाढ़ में दहात कम्मर लूटे खातिर नदी में कूदल आदमी के जबले पता चले कि उ कम्मर ना भालू ह तब ले देर हो चुकल रहे. भालू ओकरा के जकड़ि लिहलसि आ उहो संगे संगे दहाए लागल. किनार खड़ा संघतिया चिललइलसि कि छोड़ द कम्मर के, लवटि आव. कम्मर का फेरा में फँसल आदमी बस अतने कहि पावल कि हम छोड़ीं त छोड़ीं, कमरिया छोड़े तब नू. कांग्रेसो के इहे हाल हो गइल बा आ ओकर हाल भई गति साँप छूछून्दर के री, उगिलत आन्हर निगलत कोढ़ी!\nहँ त जमाना बदल गइल बा. राजनीति करे के तौर तरीको बदलत बा. पचास साठ के पार चहुँपल लोग एह राजनीति के समुझ ना पाई. एकरा के तनीषा सिंह आ मेघना पटेल जइसन नजरिए से देखे के आदत बनावे के पड़ी. दोसरा केहु के एह दुनू फोटो में कुछ बेजाँय लागल होखे त लागल करे. हमरा त कुछ बेजाँय ना लागल. हँ तनीषा सिंह वाला फोटो में मेघना पटेल वाला कलात्मकता ना लउकल. इंटरव्यू देत घरीओ तनीषा आ मेघना के जवाब में अंतर लउकल. मेघना हर मामिला में, देह, फोटो, जवाब सब में तनीषा प भारी पड़ली ठीक वइसहीं जइसे मोदी हर मैदान में राहुल पर भारी पइत बाड़ें.\nसुनत बानी कुछ भाजापाईयनो के आपत्ति बा मेघना के फोटो प. अब एह लोग के के समुझावे कि स्वंयसेवक भाव से उपर उठीं आ नवहियन के नवहियन के नजरिया से देखीं. हो सके त मेघना के अपना प्रचार अभियान में जोड़ लीं. काहे कि बहुते नवही अइसनो मिलिहें जे कवनो लड़की के ई पूछला प कि “अइसन काहे देखत बाड़? घर में माई बहिन नइखे का?” बड़ा आराम से जवाब दे दीहें कि माई बहिन त बड़ले बा, बस मेहरारू के कमी बा!